qundao/data-zh-poetry huggingface dataset:
赠王赤江太学
作者：孙继皋
朝代：明

我本倦游人，闭关慕文渊。客从何方至，叩门向我言。黄鹄绝四海，蝇营不离藩。一身寄大块，那能守丘樊。五岳五卷石，郁然并称尊。尚子胡卑卑，局促嫁与婚。我今仗剑游，极目浮云奔。吴楚安足多，逝将览乾坤。听子神游王，睹子魂疑翻。修子以羽翼，助子以腾鶱。子如穷八极，迟我于昆崙。君本青云姿，结束游两都。彩笔何翩翩，一见倾其徒。文雄命自蹇，十年困为儒。岂无凌云气，不与狗盗俱。勖哉慎所投，袖中有明珠。在昔王先生，相逢渤海守。一言动人主，名满诸公口。君今千里至，所托亮不偶。主人诸侯贵，投分况已久。毗陵视三辅，盗贼幸无有。将无帝威灵，变化君知否。长河暗风雪，凌冰挂枯柳。冲寒趋府去，斗酒聊为寿。仁者赠人言，愿君无相负。客从远方来，赠我以泽兰。问君何为尔，聊结同心欢。相遇故不易，相知良独难。我有绿绮琴，援之为君弹。流水发清音，高山入云端。永言无相负，离别非所叹。
赠王赤江太学·其一
作者：孙继皋
朝代：明

我本倦游人，闭关慕文渊。客从何方至，叩门向我言。黄鹄绝四海，蝇营不离藩。一身寄大块，那能守丘樊。五岳五卷石，郁然并称尊。尚子胡卑卑，局促嫁与婚。我今仗剑游，极目浮云奔。吴楚安足多，逝将览乾坤。听子神游王，睹子魂疑翻。修子以羽翼，助子以腾鶱。子如穷八极，迟我于昆崙。
赠王赤江太学·其四
作者：孙继皋
朝代：明

客从远方来，赠我以泽兰。问君何为尔，聊结同心欢。相遇故不易，相知良独难。我有绿绮琴，援之为君弹。流水发清音，高山入云端。永言无相负，离别非所叹。
赠王赤江太学其三
作者：孙继皋
朝代：明
体裁：古风

在昔王先生，相逢渤海守。一言动人主，名满诸公口。君今千里至，所托亮不偶。主人诸侯贵，投分况已久。毗陵视三辅，盗贼幸无有。将无帝威灵，变化君知否。长河暗风雪，凌冰挂枯柳。冲寒趋府去，斗酒聊为寿。仁者赠人言，愿君无相负。
赠王赤江太学其二
作者：孙继皋
朝代：明
体裁：古风

君本青云姿，结束游两都。彩笔何翩翩，一见倾其徒。文雄命自蹇，十年困为儒。岂无凌云气，不与狗盗俱。勖哉慎所投，袖中有明珠。
赠田司榷
作者：孙继皋
朝代：明

弃繻君自少年人，持节今看控大津。河上帆樯千里色，关前草树万家春。恰怜西望青山好，可有东来紫气真。归奏明光知不远，肯言精算尽商缗。
赠管舍人御赐烛笔等物六首时丙戌新正二日王孝廉邸舍即席赋 其一 烛
作者：孙继皋
朝代：明

宝炬荧荧出上方，小臣何幸借馀光。一从学士金莲送，尔亦承恩正未央。
赠管舍人御赐烛笔等物六首时丙戌新正二日王孝廉邸舍即席赋 其三 墨
作者：孙继皋
朝代：明

淡墨曾携写御笺，龙函今荷赐来鲜。客卿敢问中山事，点点璇霄绛露偏。
赠管舍人御赐烛笔等物六首时丙戌新正二日王孝廉邸舍即席赋 其二 香
作者：孙继皋
朝代：明

口含鸡舌去朝天，朝罢还携满袖烟。更拜宫中龙脑赐，人间初遍异香传。
赠管舍人御赐烛笔等物六首时丙戌新正二日王孝廉邸舍即席赋 其五 五色丝绦
作者：孙继皋
朝代：明

佳节宫中降五丝，宫衣结束彩相宜。只因缕缕恩常在，愿得年年奉玉墀。
赠管舍人御赐烛笔等物六首时丙戌新正二日王孝廉邸舍即席赋 其六 笔
作者：孙继皋
朝代：明

赐出仙毫五色霞，簪来常得侍金华。因君试问临池意，可似江淹梦里花。
赠管舍人御赐烛笔等物六首时丙戌新正二日王孝廉邸舍即席赋 其四 画扇
作者：孙继皋
朝代：明

彩扇含风禁里裁，午时宣赐近臣催。殷勤捧向同官看，当直何人画得来。
赠管舍人御赐烛笔等物六首时丙戌新正二日王孝廉邸舍即席赋·烛
作者：孙继皋
朝代：明

宝炬荧荧出上方，小臣何幸借馀光。一从学士金莲送，尔亦承恩正未央。口含鸡舌去朝天，朝罢还携满袖烟。更拜宫中龙脑赐，人间初遍异香传。淡墨曾携写御笺，龙函今荷赐来鲜。客卿敢问中山事，点点璇霄绛露偏。彩扇含风禁里裁，午时宣赐近臣催。殷勤捧向同官看，当直何人画得来。佳节宫中降五丝，宫衣结束彩相宜。只因缕缕恩常在，愿得年年奉玉墀。赐出仙毫五色霞，簪来常得侍金华。因君试问临池意，可似江淹梦里花。
赠若抚
作者：孙继皋
朝代：明

异县能相过，新知好共论。五言今大历，十日古平原。抱瑟难谐俗，怀珠拟报恩。少年饶美业，看汝剧飞翻。
赠蔡观察遇庆沾恩
作者：孙继皋
朝代：明

玉节朱衣作镇年，金函紫诰荷恩偏。江明组练风烟净，阙演丝纶日月悬。文武万邦归宪式，燕贻三世见承传。牙旗开府新除近，雨露重看下九天。频年普庆国恩纡，再世疏荣品服殊。赤手向烦支半壁，苦心新得奠三吴。鲸波大海全消浸，麟阁中朝好画图。欲拟清风腾巷颂，野人何以贲吁谟。
赠蔡观察遇庆沾恩·其一
作者：孙继皋
朝代：明

玉节朱衣作镇年，金函紫诰荷恩偏。江明组练风烟净，阙演丝纶日月悬。文武万邦归宪式，燕贻三世见承传。牙旗开府新除近，雨露重看下九天。
赠蔡观察遇庆沾恩·其二
作者：孙继皋
朝代：明

频年普庆国恩纡，再世疏荣品服殊。赤手向烦支半壁，苦心新得奠三吴。鲸波大海全消浸，麟阁中朝好画图。欲拟清风腾巷颂，野人何以贲吁谟。
赠谭开府年兄省觐
作者：孙继皋
朝代：明

主恩家庆傍潘舆，介寿人归秉钺初。蜀道天遥驱阪驭，楚乡春暖馔江鱼。金花诰簇云霞色，玉树庭森雨露馀。却想高贤会耆艾，簪裾词赋美璠玙。
赠通州守张聚徵
作者：孙继皋
朝代：明

身都千骑领东方，海国行春满路光。人自楚材来郢上，名同汉吏起渔阳。重歌麦垄双岐似，旧憩棠阴百里强。共道下车偏得岁，却愁天阙去含香。
赠陈封翁全庵
作者：孙继皋
朝代：明

早将踪迹寄烟霞，燕翼经传众所誇。令子今为单父宰，贤人曾聚太丘家。玄湖九里仙源近，紫诰双龙帝宠奢。自是得全偏得福，野夫何处望声华。
赠顾武陵有感其兄少司马公
作者：孙继皋
朝代：明

身堪拥褐老，心与流云期。骠骑名何减，虎头人自奇。彩毫知转健，斑鬓尚如斯。几度山阳泪，看君欲暗垂。
赵令公考绩
作者：孙继皋
朝代：明

三年嘉绩美菰芦，为政风流与众殊。花满河阳辉墨绶，珠来南海映冰壶。春和问俗频飞盖，月朔朝天几下凫。不腆山城十万户，何人不颂雉将雏。
载酒山中招沈太史庄黄俞三山人安太学向王二茂才祝王二徵士饮分韵得流字
作者：孙继皋
朝代：明

青云李郭几同舟，天禄曾经与校雠。长为故人愁岁晏，偶逢词客尽风流。閒居落魄耽杯蚁，畏路关心羡海鸥。独向交游仍意气，感君畴昔脱吴钩。
边南亭太守考绩
作者：孙继皋
朝代：明

三年书绩半桑麻，领郡风流帝所嘉。名高汉室二千石，歌遍江城十万家。到日青郊纷跨竹，从天紫诰烂生花。九卿特召寻常事，只许棠阴处处遮。
过成山人因赠
作者：孙继皋
朝代：明

席门君自掩，乘兴一相过。老去才名大，人来问字多。巷深秋草长，城近午烟和。贫贱閒身得，无劳学醉歌。
过苕上值病目宿震泽道院
作者：孙继皋
朝代：明

行客偶维棹，花宫坐晏如。未能遗世事，聊得借楼居。野润春烟薄，川长夕照虚。乾坤双病眼，取次检方书。苕水望不远，兰舟行复停。偶然留信宿，端以合沉冥。泽近多风雨，楼高逼斗星。中宵未成寐，危坐读黄庭。
过苕上值病目宿震泽道院·其一
作者：孙继皋
朝代：明

行客偶维棹，花宫坐晏如。未能遗世事，聊得借楼居。野润春烟薄，川长夕照虚。乾坤双病眼，取次检方书。
过苕上值病目宿震泽道院·其二
作者：孙继皋
朝代：明

苕水望不远，兰舟行复停。偶然留信宿，端以合沉冥。泽近多风雨，楼高逼斗星。中宵未成寐，危坐读黄庭。
过茅孝若留饮同彭兴祖作
作者：孙继皋
朝代：明

弭棹聊相慰，投车意独深。三年孝子泪，十日古人心。风雨空庭急，烟霞众壑阴。乐章能自写，思尔近祥琴。
送丁少鹤计部奏最还南都
作者：孙继皋
朝代：明

酂侯绩奏未央宫，圣主亲嘉转饷功。廿载驱驰官总拙，三朝筹画计逾工。霜清画角襜帷外，月冷丹枫驿路中。君莫自怜郎署长，汉家根本两京同。
送万仁甫都谏参政山东
作者：孙继皋
朝代：明

玉节朱衣下九重，陛辞春散景阳钟。东方骑拥星为使，四岳官同岱是宗。行部风云回缥缈，放衙薇月伴从容。保釐可道无难事，十载天书对御封。建鼓吹铙满路辉，勋名三十似君稀。掖垣人去仍焚草，行省春归恰对薇。旂转交龙摇海色，门閒千骑驻晴晖。令公香远星辰隔，几向朝班认旧衣。
送万仁甫都谏参政山东·其一
作者：孙继皋
朝代：明

玉节朱衣下九重，陛辞春散景阳钟。东方骑拥星为使，四岳官同岱是宗。行部风云回缥缈，放衙薇月伴从容。保釐可道无难事，十载天书对御封。
送万仁甫都谏参政山东·其二
作者：孙继皋
朝代：明

建鼓吹铙满路辉，勋名三十似君稀。掖垣人去仍焚草，行省春归恰对薇。旂转交龙摇海色，门閒千骑驻晴晖。令公香远星辰隔，几向朝班认旧衣。
送中表绍堂南还
作者：孙继皋
朝代：明

君来以我故，君去若为情。晓帐犹悬月，春程尚听莺。三年拜母泪，匹马趁人行。不浅投林兴，因君问耦耕。
送乔二尹之任
作者：孙继皋
朝代：明

不腆一山城，分忧借此行。枳栖百里寄，棠荫万家情。问俗应心苦，闻泉想政清。丞哉去何负，儒术本知名。
送人还乡
作者：孙继皋
朝代：明

客久忽不乐，曰归秋色深。凶荒数口计，迟暮百年心。柳自河桥折，花曾谷口寻。朱弦莫中阕，终曲为知音。
送余太史使东藩
作者：孙继皋
朝代：明

玉节金函出汉宫，清时乘传几人同。天临海岱河山古，地接青徐日月中。授简故应操白雪，搴帷犹自起雄风。承明共入真怜汝，一水心将夜夜东。
送内兄曹二还湘潭亲舍
作者：孙继皋
朝代：明

怜君竟漂泊，骑马出长安。去国关云暗，思亲楚水寒。功名尘世幻，道路古今难。莫以无家叹，还期振羽翰。岁晏尔何适，情亲泪满裳。片云山下舍，孤剑橐中装。风急洞庭白，月明关路苍。泽兰如可采，为寄说行藏。
送内兄曹二还湘潭亲舍·其一
作者：孙继皋
朝代：明

怜君竟漂泊，骑马出长安。去国关云暗，思亲楚水寒。功名尘世幻，道路古今难。莫以无家叹，还期振羽翰。
送内兄曹二还湘潭亲舍·其二
作者：孙继皋
朝代：明

岁晏尔何适，情亲泪满裳。片云山下舍，孤剑橐中装。风急洞庭白，月明关路苍。泽兰如可采，为寄说行藏。
送华三还乡省觐
作者：孙继皋
朝代：明

宁亲肯自惜，五月动归鞍。扇枕庭帏近，披裘道路难。片云随处白，长日计程宽。我亦辞家久，因君泪不乾。
送华三还南
作者：孙继皋
朝代：明

浮名那足恋，风雨问归途。客泪三年尽，乡心一雁徂。衣将裁薜荔，帆欲挂蘼芜。明镜刀头夜，霜华鬓有无。弹铗竟何意，挂帆秋满船。艰难为客倦，惨淡逐人怜。世路浮云外，乡心落日前。西风吹易水，因尔一潸然。
送华三还南·其一
作者：孙继皋
朝代：明

浮名那足恋，风雨问归途。客泪三年尽，乡心一雁徂。衣将裁薜荔，帆欲挂蘼芜。明镜刀头夜，霜华鬓有无。
送华三还南·其二
作者：孙继皋
朝代：明

弹铗竟何意，挂帆秋满船。艰难为客倦，惨淡逐人怜。世路浮云外，乡心落日前。西风吹易水，因尔一潸然。
送华别驾之旴江
作者：孙继皋
朝代：明

黄绶新萦满路辉，风流半刺似君稀。冈传华子来仙吏，人比王祥到海沂。问俗定纡花外驾，思家应梦竹间扉。分携无限沧洲意，月白江空彩鹢飞。
送华本素之官新郑
作者：孙继皋
朝代：明

茂宰名家子，堤封古国都。少年初带印，春日早登途。芳甸栽花易，流风赠药殊。怀贤想遗爱，下马醉清酤。
送吴县陈令公应朝
作者：孙继皋
朝代：明

朝天此去笋为班，云拥征车不可攀。人自楚才操白雪，官从吴苑领青山。绾铜花县窥潘鬓，辑玉枫宸识舜颜。解道延英还赐对，察眉宁惜吁民艰。
送吴大之粤南省觐
作者：孙继皋
朝代：明

万里迎亲去，扬帆不待秋。白云游子意，芳草故乡愁。过岭猿啼切，趋庭鲤对优。綵衣棠树下，为政见风流。
送吴求峰徙官合州
作者：孙继皋
朝代：明

西去休歌蜀道难，太行曾已历㠝岏。恩深故许仍分竹，才大何妨暂徙官。城下双江通锦浪，花间五马度金鞍。行春问俗欢循吏，为政风流汉代看。
送吴鸿胪改官旧都
作者：孙继皋
朝代：明

君才长合侍明光，乞得新恩指凤皇。恋主几人仍奉母，移官随分只为郎。关城柳对三山月，驿路枫凋一夜霜。我亦周南留滞者，归心早已到江乡。
送周中丞怀鲁晋督河
作者：孙继皋
朝代：明

一疏曾回大陆沉，恩波真共五湖深。安邦世仰经纶手，吁阙天临痛哭心。冠弁星流娇柳色，旌旗云拥闪棠阴。百城何限春耕者，释手攀辕思不禁。更镇重悬大府章，行河此去筑宣房。台前旧识朱公柏，陌上新留召父棠。夜静蛇龙初匿影，春回鸿雁尽随阳。锡圭正际垂衣日，宅揆还看总庙廊。
送周中丞怀鲁晋督河·其一
作者：孙继皋
朝代：明

一疏曾回大陆沉，恩波真共五湖深。安邦世仰经纶手，吁阙天临痛哭心。冠弁星流娇柳色，旌旗云拥闪棠阴。百城何限春耕者，释手攀辕思不禁。
送周中丞怀鲁晋督河·其二
作者：孙继皋
朝代：明

更镇重悬大府章，行河此去筑宣房。台前旧识朱公柏，陌上新留召父棠。夜静蛇龙初匿影，春回鸿雁尽随阳。锡圭正际垂衣日，宅揆还看总庙廊。
送周保宁之官
作者：孙继皋
朝代：明

星符西向锦官分，万里秋高栈道云。竹马解来迎太守，讴歌争喜似吾君。阳春试属巴人和，暮雨何当楚客闻。定有新铭摩剑阁，风流为政雅能文。
送周计部饷边
作者：孙继皋
朝代：明

大漠平连蓟北天，向来前箸急筹边。将军已佩通侯印，使者仍输太府钱。几处鼓鼙閒落日，何年烽火避甘泉。君行会有匡时略，试问金城塞下田。
送商司理应召北上
作者：孙继皋
朝代：明

征旆秋摇指帝都，留鞭垂涕万人呼。亦知待诏公车满，且掇腰章大府趋。听讼几年依赤棘，陈言何日拜青蒲。太平事业诸贤在，安稳閒身狎五湖。
送如空游五台
作者：孙继皋
朝代：明

离垢尔何著，情亲予意伤。辞天去辇毂，皈佛向清凉。戴笠关云白，闻钟岭树苍。家山亦净土，相劝早还乡。
送孙竹墟之贵溪兼讯姚心庭太守
作者：孙继皋
朝代：明

与君分手出重林，五月江寒风雨深。命驾自酬千里意，披裘谁识一生心。日长客路行堪拟，云起千岩到可寻。寄语休官姚太守，避人今隔几青岑。
送张孝廉弦所应南宫试
作者：孙继皋
朝代：明

征车轧轧晓闻鸡，长路风烟去不迷。文字早知辉玉藻，姓名新许押金泥。春袍绿映宫前柳，夜阁青分杖底藜。望望五云天北极，曲江谁拂旧时题。
送张殿读之南司成
作者：孙继皋
朝代：明

几岁谈经傍日边，新恩仍许石头传。衣冠太学诸生候，礼乐中兴圣主年。幄帐春风花半拂，桥门夜月璧双圆。师臣讲席多同异，不似扬雄只儗玄。
送张民部吴关得代擢长其曹还朝
作者：孙继皋
朝代：明

及瓜传诏下新除，拜宠雍容领篆初。画省持筹关国计，赤囊飞羽动边书。握兰却望春晖远，起草频惊夜漏疏。民力东南君自见，忧危还喜诵衣袽。
送彭翼庵博士之官昆山
作者：孙继皋
朝代：明

一毡随牒领青衿，儒行才名众所钦。故国江东山似绣，诸生门下玉为林。玄亭载酒朋来乐，绛帐传经老去心。荐祢何人惭启事，弹琴空自说知音。
送徐仰亭学博调官易州
作者：孙继皋
朝代：明

士固各有志，官何不可为。传经且易水，吾道况明时。俗古悲歌壮，堂春讲诵迟。河阳花纵好，桃李亦枝枝。
送徐光禄挂冠还荆溪
作者：孙继皋
朝代：明

白首轻微禄，清时早乞身。挂冠辞汉月，归棹及王春。世事深杯得，閒情倦鸟亲。无劳买山隐，家在五湖滨。
送文文学读书虎丘之梅花楼
作者：孙继皋
朝代：明

黄金谁复起燕台，白雪千春事可哀。易水风寒高士去，吴门秋早大江来。不缘莼菜劳归棹，自爱梅花照举杯。垂老飘零君莫问，穷愁今见著书才。汉廷寥落滞雄文，燕市悲歌忽送君。调里寒光回夜雪，行边真气动秋云。巨源交态疑中散，山令才名视右军。江阁梅花应好在，可能吟向凤城闻。
送文文学读书虎丘之梅花楼·其一
作者：孙继皋
朝代：明

黄金谁复起燕台，白雪千春事可哀。易水风寒高士去，吴门秋早大江来。不缘莼菜劳归棹，自爱梅花照举杯。垂老飘零君莫问，穷愁今见著书才。
送文文学读书虎丘之梅花楼·其二
作者：孙继皋
朝代：明

汉廷寥落滞雄文，燕市悲歌忽送君。调里寒光回夜雪，行边真气动秋云。巨源交态疑中散，山令才名视右军。江阁梅花应好在，可能吟向凤城闻。
送施屿南比部恤刑畿内
作者：孙继皋
朝代：明

金科玉节去翩翩，多少衔情拜马前。明主自亲三辅地，使君身是万人天。几回丙夜停丹笔，合有阳春曜紫渊。预想平反偏称旨，垂衣风动四方传。
送曾吴县
作者：孙继皋
朝代：明

讼庭芳草傍吴宫，驿路征车辑玉同。枫陛天高朝正月，花封人远待春风。三年绩最讴歌外，万岁声长拜舞中。宴罢阁门催转对，为陈民力尽江东。
送朱郡理入贺万寿
作者：孙继皋
朝代：明

千里朝天羽骑催，龙旂夹向殿门开。中秋月过呈金镜，大海潮生献玉杯。呼彻嵩高元老赞，宴分宫禁近臣陪。因君百拜瞻双阙，曾是云霄侍从来。
送李山人
作者：孙继皋
朝代：明

故人骢马客，春尽一书来。分茗供幽事，论诗得异才。林塘堪下榻，风雨且深杯。苕水逢新涨，孤帆何处开。
送李鸿胪解官还苻离
作者：孙继皋
朝代：明

不缘华发谢朝簪，云白山青自素心。天语曾传三殿出，主恩偏向五湖深。人归雎水逢春暮，家近淮阳接桂林。最是陆沈吾已久，因君乡思一沾襟。
送林司理应召北上
作者：孙继皋
朝代：明

几年丹笔凛秋霜，秋水今看是橐装。此去攀辕倾泽国，向来推毂动岩廊。讼庭过雨甘棠长，谏省生风疏草香。望入五云谁不羡，雍雍鸣凤待朝阳。
送梁学博罢官归泗州
作者：孙继皋
朝代：明

垂老去亦得，为儒道固贫。不逢歌巷伯，相送怆门人。讲罢苏湖日，归馀濠濮春。休官事事好，鱼鸟伴閒身。
送沈复吾署教泰州
作者：孙继皋
朝代：明

不去公车籍，聊为捧檄行。鱼盐通故国，桃李艳春城。扬子传经渡，门人载酒迎。朋来看胜事，片玉久知名。
送沈孝廉试礼闱
作者：孙继皋
朝代：明

不乏东南美，如君弱冠稀。人今誇玉树，名已动朱衣。朔雪飘征路，文星指禁闱。春风上林日，骑马看芳菲。
送狄明府之官交河
作者：孙继皋
朝代：明

郎官新出宰，早晚下滹沱。古渡层冰壮，荒城积雪多。君才元慷慨，民俗亦悲歌。预想鸣琴暇，能无剑客过。
送王元祯应留都试得船字
作者：孙继皋
朝代：明

孰使唾壶缺，转怜经笥便。时名快晚达，行色动秋先。紫气钟陵树，苍烟梦泽船。高堂看擢桂，老亦倚婵娟。
送王别驾还朝
作者：孙继皋
朝代：明

咨牧当熙代，分忧得望郎。让乡尊泰伯，别驾美王祥。为政追风采，勤民感岁荒。熏心周抚字，蒿目到流亡。摄印频行县，弹琴不下堂。人欢迟剖竹，地辟尽栽棠。几度劳输挽，孤标见激昂。检装僮仆笑，占牍吏人忙。清绝心如水，恫深鬓欲霜。下车饶擘画，推毂动封章。凤诏看将坠，鹓班望独翔。借恂愁父老，攀辙百回狂。
送王博士自江阴还安东
作者：孙继皋
朝代：明

西风江郭暮，送送木兰船。人以傅经去，官因久冷还。诸生攀绛帐，野老赠青钱。想到淮南北，唯多大小篇。
送王大行起家北上
作者：孙继皋
朝代：明

杨柳尚堪折，挂帆秋色过。长悲读礼尽，专对诵诗多。拜阙仍持节，趋朝及赐罗。槎浮吾忆汝，夜夜望星河。
送王宜兴赴阙
作者：孙继皋
朝代：明

山县栽花春满城，召除郎位属春卿。双凫旧识朝天去，匹马今为谒帝行。候晓含香兰殿迥，深宵起草月阶明。仙曹十载曾分席，几听尚书曳履声。
送王弘所典客还朝
作者：孙继皋
朝代：明

依然青鬓好，去理旧朝簪。驿路逢朱夏，征车带绿阴。传呼三殿直，临御万方心。山海看难既，遥遥听德音。
送王弘所南还
作者：孙继皋
朝代：明

独客惨不乐，曰归秋色深。白云游子意，青鬓选人心。候雁征同宿，寒花去可簪。天涯兼岁晏，吾亦想中林。
送王自吾转运两淮
作者：孙继皋
朝代：明

早晚下扬州，公除不可留。到官心似水，为客鬓先秋。煮海功何钜，看山兴易酬。军储待盐筴，辛苦为分忧。
送禹江徐丈还海虞分得生字
作者：孙继皋
朝代：明

伏阙听残御柳莺，望乡愁见白云生。哀荣未舍先臣泪，去住难为孝子情。舆转繁花回夜梦，马归芳草及春程。登楼不醉人将别，日出烟霏野树平。
送秦文学还乡十二韵
作者：孙继皋
朝代：明

作客君应倦，怀余每独寻。春风才入夏，旧雨几逢今。薄宦随鸣玉，穷交慕断金。才微惭彩笔，命蹇念青衿。太学诸生贵，中年奈老侵。声名同舍逊，杯酒异乡深。往事空燕骨，羁人对越吟。雄雌双宝剑，山水一瑶琴。偶尔思亲席，翛然追故林。昼行愁暑毒，天远望商参。不尽停云泪，难为落日心。遄归亦匪晏，秋至欲抽簪。
送管山人之临清
作者：孙继皋
朝代：明

行人岁暮返，而汝独孤征。总惯无家别，非轻作客情。层冰岐路仄，落月大堤平。莫上高楼宿，应多哀雁声。客久复行役，将因慰所亲。燕齐俱异路，冰雪未归人。水涸鱼龙苦，江寒豺虎新。贱贫何足问，君自慎风尘。
送管山人之临清·其一
作者：孙继皋
朝代：明

行人岁暮返，而汝独孤征。总惯无家别，非轻作客情。层冰岐路仄，落月大堤平。莫上高楼宿，应多哀雁声。
送管山人之临清·其二
作者：孙继皋
朝代：明

客久复行役，将因慰所亲。燕齐俱异路，冰雪未归人。水涸鱼龙苦，江寒豺虎新。贱贫何足问，君自慎风尘。
送管山人游山东
作者：孙继皋
朝代：明

绿酒黄花此送君，高城远雁不堪闻。随风若到天门观，为寄峰头一片云。不唱人间行路难，飘零早已客长安。独怜一片并州梦，夜夜关山月里寒。九月燕山乍雪霏，客行何处授寒衣。遥知一水通吴楚，莫学王猷漫兴归。当年五岭屐痕斑，五岳从今次第攀。游遍写将图画里，梅花一夜满名山。
送管山人游山东·其一
作者：孙继皋
朝代：明

绿酒黄花此送君，高城远雁不堪闻。随风若到天门观，为寄峰头一片云。
送管山人游山东·其三
作者：孙继皋
朝代：明

九月燕山乍雪霏，客行何处授寒衣。遥知一水通吴楚，莫学王猷漫兴归。
送管山人游山东·其二
作者：孙继皋
朝代：明

不唱人间行路难，飘零早已客长安。独怜一片并州梦，夜夜关山月里寒。
送管山人游山东·其四
作者：孙继皋
朝代：明

当年五岭屐痕斑，五岳从今次第攀。游遍写将图画里，梅花一夜满名山。
送范东生世兄楚游
作者：孙继皋
朝代：明

移家结客散千金，促驾怀人七泽深。授得征衣当九月，弹将别绪在孤琴。高秋兰茝寒江色，积水菰芦故国心。回首白云看不极，西风吹梦太湖阴。
送茹懋集山人还乡二首
作者：孙继皋
朝代：明

辞家日以久，归骑逼微寒。作客风尘倦，依人道路难。行歌劳陟屺，持赠托纫兰。别去空相忆，深杯此夜残。文章难自贵，贫贱况天涯。归客惜芳草，离人对菊花。浮云迷汉阙，飞雪犯平沙。可有并州梦，关山路正赊。
送茹懋集山人还乡二首·其一
作者：孙继皋
朝代：明

辞家日以久，归骑逼微寒。作客风尘倦，依人道路难。行歌劳陟屺，持赠托纫兰。别去空相忆，深杯此夜残。
送茹懋集山人还乡二首·其二
作者：孙继皋
朝代：明

文章难自贵，贫贱况天涯。归客惜芳草，离人对菊花。浮云迷汉阙，飞雪犯平沙。可有并州梦，关山路正赊。
送蒋明府调幕江藩
作者：孙继皋
朝代：明

拜恩随牒向天涯，趋府回乡道路赊。客久总怜芳草色，官閒亦爱紫薇花。行经秋水孤烟净，坐对寒江落日斜。腰下干将人自见，丰城此去有张华。
送西僧妙智上人之峨嵋
作者：孙继皋
朝代：明

来从西域去西川，来去从参不住禅。却笑东林松树子，风枝转换也年年。
送许令公应朝
作者：孙继皋
朝代：明

弦歌初辍鼓频催，天子明堂左个开。春见诸侯车总集，月朝仙令舄还来。畴庸物采元殊等，课绩声华自上才。闻道延英亲赐对，为陈民瘼满蒿莱。平舆龙起与云骧，叶县凫飞到上方。萃玉向尊周典礼，赐金重见汉循良。春风骑入青门柳，期月人歌紫陌棠。屈指严程征旆转，花间迎竹有辉光。
送许令公应朝·其一
作者：孙继皋
朝代：明

弦歌初辍鼓频催，天子明堂左个开。春见诸侯车总集，月朝仙令舄还来。畴庸物采元殊等，课绩声华自上才。闻道延英亲赐对，为陈民瘼满蒿莱。
送许令公应朝·其二
作者：孙继皋
朝代：明

平舆龙起与云骧，叶县凫飞到上方。萃玉向尊周典礼，赐金重见汉循良。春风骑入青门柳，期月人歌紫陌棠。屈指严程征旆转，花间迎竹有辉光。
送许山人自上谷还吴
作者：孙继皋
朝代：明

归路馀春在，青帆去渺茫。桃花新涨浅，杨柳古堤长。水驿看云澹，江亭贳酒香。军城多燕乐，明月远相望。塞曲闻应惯，乡愁久自谙。人行上谷路，家住大江南。水涩程难算，离多酒易酣。相逢折花别，莫惜满头簪。
送许山人自上谷还吴·其一
作者：孙继皋
朝代：明

归路馀春在，青帆去渺茫。桃花新涨浅，杨柳古堤长。水驿看云澹，江亭贳酒香。军城多燕乐，明月远相望。
送许山人自上谷还吴·其二
作者：孙继皋
朝代：明

塞曲闻应惯，乡愁久自谙。人行上谷路，家住大江南。水涩程难算，离多酒易酣。相逢折花别，莫惜满头簪。
送许山人还句吴
作者：孙继皋
朝代：明

杨花飞尽水悠悠，君到江南麦正秋。倘记故人离别处，远烟芳草不胜愁。
送许素行游上谷
作者：孙继皋
朝代：明

酒催弦促鼓纷纷，都下衣冠尽送君。开府祇今能辟士，出关何以学从军。牙门骑马春随猎，玉帐论兵夜勒文。檄罢幕中推上客，一时才子正如云。
送谈参军免官还吴
作者：孙继皋
朝代：明

孤帆落日去何迟，细草长烟满路岐。燕地故应销骏骨，汉宫元不妒蛾眉。千花黯黯春辞幕，片月盈盈夜堕卮。最是主恩宽放逐，五湖容易乞垂丝。
送谈囧簿
作者：孙继皋
朝代：明

离筵歌管动朱旄，落日风烟暗宝刀。送客不禁攀弱柳，还朝应及荐樱桃。时危勋业空麟阁，年少才名自马曹。老我长林群鹿豕，几回吟望五云高。
送费参军赴兰州
作者：孙继皋
朝代：明

警急金城路，烽烟接夏州。送君愁落日，诸将迫防秋。破敌辕门誓，论兵虎帐筹。临流怀慷慨，结束有吴钩。
送赵进士谒选
作者：孙继皋
朝代：明

通籍六年久，蹉跎未拜官。赋閒君意懒，予告主恩宽。世路积薪似，长安索米难。此行期果达，吾亦遂弹冠。
送邑丞郭汉虹还益阳
作者：孙继皋
朝代：明

上书不达赋归来，空橐何妨载石回。臣自当诛曾出位，众皆欲杀可怜才。三年水国将漕苦，十月风江拍浪哀。但不负丞休亦得，几枝残菊媚寒杯。
送金舍人考绩暂归南海省觐
作者：孙继皋
朝代：明

拜恩书绩下彤闱，却忆庭趋问彩衣。冷局十年兼吏隐，炎方五月去人稀。船开建业回潮急，路绕虔州落日微。多少同行旧时彦，伤心独自送君归。
送钱匡庐还德清
作者：孙继皋
朝代：明

孤云不信客中贫，绿绮携将苕水春。却怪年来频禁酒，匡山白社识前身。九龙夭矫送归航，载得寒泉是橐装。家近吴兴明月峡，将泉煮茗一春香。梁溪君住一年无，半傍僧寮半酒徒。归去不缘愁岁晏，梅花消息在西湖。瘦骨閒心野鹤形，寒烟远水去亭亭。莺花不负春来约，同买湖船上洞庭。
送钱匡庐还德清·其一
作者：孙继皋
朝代：明

孤云不信客中贫，绿绮携将苕水春。却怪年来频禁酒，匡山白社识前身。
送钱匡庐还德清·其三
作者：孙继皋
朝代：明

梁溪君住一年无，半傍僧寮半酒徒。归去不缘愁岁晏，梅花消息在西湖。
送钱匡庐还德清·其二
作者：孙继皋
朝代：明

九龙夭矫送归航，载得寒泉是橐装。家近吴兴明月峡，将泉煮茗一春香。
送钱匡庐还德清·其四
作者：孙继皋
朝代：明

瘦骨閒心野鹤形，寒烟远水去亭亭。莺花不负春来约，同买湖船上洞庭。
送钱襟泉署教滁阳
作者：孙继皋
朝代：明

紫阙衔恩日，青毡抗席初。乡心宽陟屺，山色秀环滁。亭古登临外，堂春讲诵馀。湘灵千载事，华服兆三鱼。
送陆文学北上应举
作者：孙继皋
朝代：明

马首春云片片繁，送君北上帝城尊。文齐二陆才人后，家表三吴孝子门。游向月宫新侣得，贡升天府旧名存。长安风物应如昨，次第清朝好拜恩。
送陆生还吴
作者：孙继皋
朝代：明

岂为风尘说剑难，薄游无意恋长安。天垂碧野孤亭出，路入青山独马看。酒傍柳花江店晚，潮翻云树海门寒。春归度尽相思曲，紫玉声中夜月残。
送陈别驾擢台幕
作者：孙继皋
朝代：明

黄纸除书下九天，康邦功已海圻传。争看父老攀辕日，正及君王易辙年。陌上海棠春雨后，台中列柏庆云边。恩华此去纲维地，彩鹢凌江望若仙。
送陈猷甫还麻城君以瞽废
作者：孙继皋
朝代：明

乐府张司业，登楼王仲宣。病怜新曲好，贫恋客居便。天岂摧才士，人应识寓贤。暂还仍远适，别尔怅江烟。
送陈稚登游南雍
作者：孙继皋
朝代：明

江南江北桃李花，金陵游子初离家。眼中相识尽相送，腰下新悬是莫耶。一诺千金与万金，头颅未老义何深。信陵已远平原死，持向何人一片心。石头城下大江回，陵庙春深紫气来。彩笔动摇云五色，两都新赋待君裁。
送陈稚登游南雍·其一
作者：孙继皋
朝代：明

江南江北桃李花，金陵游子初离家。眼中相识尽相送，腰下新悬是莫耶。
送陈稚登游南雍·其三
作者：孙继皋
朝代：明

石头城下大江回，陵庙春深紫气来。彩笔动摇云五色，两都新赋待君裁。
送陈稚登游南雍·其二
作者：孙继皋
朝代：明

一诺千金与万金，头颅未老义何深。信陵已远平原死，持向何人一片心。
送顾少玄太学游淮阳
作者：孙继皋
朝代：明

曾闻五月惯披裘，底事冲炎赋远游。岂为淮南招隐士，生怜河朔客诸侯。甘罗城古秦云杳，漂母祠空楚水流。日晚烟萝相送出，片帆江岸去悠悠。
送顾廷评汝和奉使滇南
作者：孙继皋
朝代：明

金函飞诏出彤墀，玉节乘春四牡驰。五尺风烟秦道路，千山草木汉旌旗。天威合下蛮夷拜，使指无烦老父疑。异日词臣能奏赋，甘泉元有碧鸡祠。
送骧宇顾丈按鹾河中
作者：孙继皋
朝代：明

绣衣雄斧简书催，盐筴军须急上才。骢步暂劳衔命去，虎形争待献功来。传飞秋色严霜度，台俯河流底柱回。体国忧边今日事，贤良新议属君裁。
送魏锦衣恩斋礼玄岳
作者：孙继皋
朝代：明

桂岭篸宫宿上真，玉书金字押星辰。春帆片片焚香过，尽是游仙访道人。斋心稽首礼玄君，帝阙天门度白云。一自灵峰参玉韭，不须重问五千人。
送魏锦衣恩斋礼玄岳·其一
作者：孙继皋
朝代：明

桂岭篸宫宿上真，玉书金字押星辰。春帆片片焚香过，尽是游仙访道人。
送魏锦衣恩斋礼玄岳·其二
作者：孙继皋
朝代：明

斋心稽首礼玄君，帝阙天门度白云。一自灵峰参玉韭，不须重问五千人。
送鲍京兆出守延平
作者：孙继皋
朝代：明

京兆风流擅，何劳佐牧行。试庞明主意，借寇郡人情。白日双龙起，清秋五马迎。悬知讼庭寂，歌暮满山城。
送黄清父
作者：孙继皋
朝代：明

西南天万里，送尔欲沾巾。汉月行行远，蛮风一一新。雨凉鸿雁晚，花暖碧鸡春。珍重王阳驭，衡门望老亲。
送黄翰长奉使河阳
作者：孙继皋
朝代：明

使节飘飖出建章，宫袍绰约动辉光。天临二室金函固，日吐三花玉叶长。北极风云驱入洛，中原词赋盛游梁。须知圣主劳供奉，莫遣轺车滞故乡。
送黎别驾
作者：孙继皋
朝代：明

三年佐郡此江湄，五岭天遥黯去思。按剑尚怜明月在，拂衣还与白云期。康邦绩载舆人颂，猗亩心悲巷伯诗。酌水送君君自爱，重来迎竹看群儿。
道蔡访张周田先生
作者：孙继皋
朝代：明

秋来握手大河阴，落落风尘片语深。才子中原名独久，词人千里动相寻。西南老借安危计，岁月频惊去就心。道是张华能识剑，双龙传说到如今。
遥和吴止庵侍御登登州蓬莱阁看海上月出
作者：孙继皋
朝代：明

君上蓬菜阁，何如蹑五城。霜威消蜃气，月彩傍窗明。贝阙层波隐，琅璈半夜迎。将无生羽翰，汗漫友卢生。仙人不可望，君到即蓬莱。月出巨鱼避，天寒青鸟来。波纹迎槛入，斗柄拂檐回。海晏登临见，澄清赖上才。
遥和吴止庵侍御登登州蓬莱阁看海上月出·其一
作者：孙继皋
朝代：明

君上蓬菜阁，何如蹑五城。霜威消蜃气，月彩傍窗明。贝阙层波隐，琅璈半夜迎。将无生羽翰，汗漫友卢生。
遥和吴止庵侍御登登州蓬莱阁看海上月出·其二
作者：孙继皋
朝代：明

仙人不可望，君到即蓬莱。月出巨鱼避，天寒青鸟来。波纹迎槛入，斗柄拂檐回。海晏登临见，澄清赖上才。
邵司理考绩
作者：孙继皋
朝代：明

五夜金科手自翻，青春丹笔几平反。庭惊老吏年殊少，郡有神君下不冤。召伯甘棠荣满路，于公驷马俨高门。齐天戴日闻舆诵，凤诰鸾书见主恩。
郊寺送华舍人芝台奉使西塞还乡
作者：孙继皋
朝代：明

城阴花木隐禅扃，系马人看使节停。转饷已窥秦塞紫，行山犹指蓟门青。交情梦里占离合，世事尊前感醉醒。惆怅风萍不暂住，乡心今夜逐寒星。
重九前一日同王元穆山中送吴允兆北游即席分赋
作者：孙继皋
朝代：明

老骥自千里，曰游天一方。乡愁缘俭岁，别酒近重阳。野霁云全白，山寒菊未黄。为欢黯离思，相劝慎风霜。晴旭满秋城，秋筵此送行。孤帆乡路远，一剑客囊轻。坐石看云午，浮波待月生。词坛去堪主，休冷野鸥盟。
重九前一日同王元穆山中送吴允兆北游即席分赋·其一
作者：孙继皋
朝代：明

老骥自千里，曰游天一方。乡愁缘俭岁，别酒近重阳。野霁云全白，山寒菊未黄。为欢黯离思，相劝慎风霜。
重九前一日同王元穆山中送吴允兆北游即席分赋·其二
作者：孙继皋
朝代：明

晴旭满秋城，秋筵此送行。孤帆乡路远，一剑客囊轻。坐石看云午，浮波待月生。词坛去堪主，休冷野鸥盟。
重送华三
作者：孙继皋
朝代：明

离心不可道，杨柳自依依。五月行人少，孤帆何处归。烟霞生计得，风雨宦游非。想尔还家后，中宵浣素衣。
钟镇平迁官南刑曹赋此贻之
作者：孙继皋
朝代：明

帝宠新闻下凤皇，明光旧殿许含香。十年不调劳为令，三仕何人薄拜郎。流水未须悲遇合，白云差可寄行藏。汉家自重艰难地，况复秋风是故乡。
铜瓦箱
作者：孙继皋
朝代：明

官衙古渡口，亲舍白云间。河势浸铜瓦，泉声梦锡山。断垣苔藓碧，深院落花斑。独有松梢月，殷勤照客颜。不是贪微禄，其如畏简书。驱驰嗟世路，俯仰愧閒居。野旷群山出，天长万柳疏。春壶那得问，花事牡丹初。
铜瓦箱·其一
作者：孙继皋
朝代：明

官衙古渡口，亲舍白云间。河势浸铜瓦，泉声梦锡山。断垣苔藓碧，深院落花斑。独有松梢月，殷勤照客颜。
铜瓦箱·其二
作者：孙继皋
朝代：明

不是贪微禄，其如畏简书。驱驰嗟世路，俯仰愧閒居。野旷群山出，天长万柳疏。春壶那得问，花事牡丹初。
长安道
作者：孙继皋
朝代：明

长安道，道上行人多，五侯七贵纷相过。黄金绾印青丝緺。长安道，道上行人少。满眼风波平地来，对面山川尚心好。人来人去不相知，骋智争名无尽期。可怜头白不醒悟，只说天西蜀道危。
长干曲
作者：孙继皋
朝代：明

妾本长干女，爱在长干住。何事嫁商人，愁风复愁雾。与君返长干，妾安君亦安。十指百不难，莫愁饥与寒。
长至
作者：孙继皋
朝代：明

六管葭灰动，新阳到玉除。履祥元老献，云物史臣书。气应和风转，衣添弱线初。自怜留滞者，犹复待吹嘘。
阻风河西
作者：孙继皋
朝代：明

持节出都门，驾言远行游。山川莽回互，道路良阻脩。狂风从东来，烈烈吹我舟。长年戒轻进，停桡避惊流。周南尚云遥，曷为此滞留。童仆稳昼眼，予也靡及忧。上下眺原隰，何以爰咨诹。鱼龙莫深猜，王命建中州。庶以将事心，殷勤抱吴钩。
陆华甫自新都归阳羡别业枉顾惠山
作者：孙继皋
朝代：明

踏遍沧江一布衣，故人相见白头稀。身如陆羽尝泉至，家近张公指洞归。谷雨过时宜茗椀，松云长日在荆扉。逢君爱问山中事，尘世浮名有是非。
陆华甫自新都归阳羡别业枉顾惠山
作者：孙继皋
朝代：明
体裁：七言律诗

踏遍沧江一布衣，故人相见白头稀。身如陆羽尝泉至，家近张公指洞归。谷雨过时宜茗碗，松云长日在荆扉。逢君爱问山中事，尘世浮名有是非。
陈稚登太学闻得孙有赠
作者：孙继皋
朝代：明

南来君是客中身，听说生孙傍小春。兰桂乍怜重茁日，桑蓬偏慰远游人。囊携宝剑传堪永，代产明珠业不贫。朋好两家看再世，可能星聚比荀陈。
除夕喜浦大性初至为作长句
作者：孙继皋
朝代：明

别君亦以久，见君一何难。相思两天外，各指流云端。岁暮关河匹马迟，朔风猎猎向人吹。可怜执手重逢处，正是天涯除夕时。丈夫聚散亦常尔，蓬转萍飘安足儗。但令意气无所惜，管鲍于今竟谁是。我生与子良已奇，束发倾盖苍颜期。家徒四壁只大醉，醒来一笑傍儿嗤。去年乡书挂名字，秋江桂树双琼枝。石渠金马漫相失，明月夜光空尔疑。迩来闻君大努力，文成班马无颜色。三年端合高飞鸣，一饱宁劳置胸臆。劝君解轻装，为君拂长剑。烛花寒复殷，明星夜方湛。殷勤会面梦耶真，惨澹魂销可具陈。莫惜尊前一杯酒，明朝又是隔年人。
陵祀途次作
作者：孙继皋
朝代：明

行役及春晴，春迟柳乍萦。青峦拄汉出，紫甸荡云平。车马通驰道，桥陵控上京。金瓯万年胜，垂拱见时清。
集王鸿胪宅
作者：孙继皋
朝代：明

停策玉河边，清歌尽日妍。最怜林是竹，真有酒如泉。山月淡未出，野花红欲然。相看兴不减，何必晋人贤。
集顾秘书一枝馆得西字
作者：孙继皋
朝代：明

一枝今见凤曾栖，门外谁当叔夜题。献赋昼趋金殿里，开尊秋满玉河西。寒花自媚兰台草，暮霭遥分秘阁藜。痛饮不辞疲击柝，沉冥吾已醉如泥。
雨中同丁黎二计部欧博士顾王二鸿胪秦顾二中翰分得言字
作者：孙继皋
朝代：明

良晤一何惬，爽然秋兴存。同来粉署客，共有沧洲言。木落雁鸿劲，庭空风雨繁。犹怜握手晚，未敢厌清尊。
雨中送沈太史不及
作者：孙继皋
朝代：明

萍踪太无定，去去复何之。风雨舟难上，乾坤路总疑。采芳愁远道，视草忆同时。怅望成轻别，空吟伐木诗。
雨中饮钱惟一小斋
作者：孙继皋
朝代：明

一室晤言好，谁为覆手炎。宦清贫亦得，交澹贵无嫌。单裌春风换，深杯夜雨淹。频过吾望汝，次第检牙签。
雨泊用兼字十六句
作者：孙继皋
朝代：明

著履飞扬甚，维舟信宿淹。山寒花黯黯，湖白雨纤纤。沾湿春光度，羁栖客思添。天应芳赏妒，人岂胜游兼。去住惭鸥乐，阴晴付鸟占。愁来衣带缓，欢动酒杯严。信使遥能待，吟情晚不嫌。何当出红日，香雪乱青帘。
雨霁有怀钱徵君
作者：孙继皋
朝代：明

去住各何意，交情中路分。长安一夜雨，漂泊倍思君。树霭澹初日，城阴低暮云。雁书那可问，空自惜离群。户外雨不歇，忆君初到时。青山一以隔，华发总堪悲。世事酒杯过，閒情鸥鸟知。离居未可道，含意为裁诗。
雨霁有怀钱徵君·其一
作者：孙继皋
朝代：明

去住各何意，交情中路分。长安一夜雨，漂泊倍思君。树霭澹初日，城阴低暮云。雁书那可问，空自惜离群。
雨霁有怀钱徵君·其二
作者：孙继皋
朝代：明

户外雨不歇，忆君初到时。青山一以隔，华发总堪悲。世事酒杯过，閒情鸥鸟知。离居未可道，含意为裁诗。
雷大将军诗
作者：孙继皋
朝代：明

天留飞将到于今，堕壑曾经动羽林。腰下双龙雷焕剑，梦中三箭薛公心。风清幕府旌旗肃，日落辕门鼓角沉。一自承恩还镇后，肯令北骑复南侵。
霜后见菊
作者：孙继皋
朝代：明

怪汝开何晚，嗟余瘦颇同。重阳已昨日，数朵尚秋风。彩艳微霜借，香幽数月通。寒英莫轻折，留对病怀中。
面壁洞
作者：孙继皋
朝代：明

一苇何年渡，千春此洞存。身留片石现，道与孤峰尊。曲磴阴云覆，层崖古雪翻。西来本无意，相对亦忘言。
顾光禄管山人轩窗坐月分得生字
作者：孙继皋
朝代：明

冬夜月仍满，入林疏影横。霜清薜荔色，雁度关山情。对酒兴难尽，披裘寒更生。故园丛菊在，寂寂照残英。
顾麟洲七十
作者：孙继皋
朝代：明

有官不谒建章宫，垂老人钦片玉同。麟趾向歌公子瑞，虎头争羡旧家风。星临华室凉初动，月度高城宴未终。明发小山看桂树，天香仙露一丛丛。
题一竹卷
作者：孙继皋
朝代：明

会心不在远，寄兴不在多。寒窗一个竹，岁晚奈君何。日出凤飞来，夜深龙化去。无言一竿小，托根得其处。
题云水奇踪卷
作者：孙继皋
朝代：明

兴以名山发，游因汗漫奇。偶随流水去，时与白云期。高士吾能传，如君世所师。肯同垂钓者，名姓使人疑。
题刘勋胄庐墓册
作者：孙继皋
朝代：明

移家初定掩慈闱，忍听人歌薤露晞。哭向空山迷夜月，梦回孤垄暗春晖。血枯白日凄残綵，肠绝终天咽断机。共道象贤还死孝，风前双吊鹤来飞。
题孙学博行状册
作者：孙继皋
朝代：明

宫墙不可望，桃李自依依。遗行儿能次，高风世所师。青毡留讲席，黄绢待丰碑。万里门人泪，春云想绛帷。
题季参知园
作者：孙继皋
朝代：明

未老能辞禄，为园不出城。石头攒树合，湖水应潮生。仙梵邻僧送，春衣野客迎。莺花新岁梦，鸡黍隔年情。杯酒占星聚，笙歌渡月明。频过倘不厌，吾亦薄浮荣。
题张民部抱关问寝图
作者：孙继皋
朝代：明

仙郎分署俯沧洲，寿母临觞映白头。云满关门频望气，萱荣堂背自忘忧。香添五夜供温被，箸进重闱佐执筹。燕喜莺迁谁得似，宁亲体国荷恩优。
题曹太守三游册
作者：孙继皋
朝代：明

一麾抛却老江门，蜡屐兰桡选胜繁。白社寻僧翻贝叶，青天呼酒嗽云根。诗题绝壑人间诵，迹傍浮沤物外论。我欲从之巴水阔，几回搔首望仙源。
题杨五川观察遗墨
作者：孙继皋
朝代：明

人间曾见署书奇，蠹卷残笺复此诗。想像兰台供奉日，风流文采更输谁。六十年来片墨新，品题珍重惜词人。不知万卷楼空后，多少珠玑委路尘。
题杨五川观察遗墨·其一
作者：孙继皋
朝代：明

人间曾见署书奇，蠹卷残笺复此诗。想像兰台供奉日，风流文采更输谁。
题杨五川观察遗墨·其二
作者：孙继皋
朝代：明

六十年来片墨新，品题珍重惜词人。不知万卷楼空后，多少珠玑委路尘。
题清湖主人壁
作者：孙继皋
朝代：明

溪浅石可渡，山程问主人。淹留愁雾雨，飘泊动星辰。岚气当楼入，乡音逐路新。吾生原旅寄，？付酒家缗。
题清湖主人壁
作者：孙继皋
朝代：明
体裁：五言律诗

溪浅石可渡，山程问主人。淹留愁雾雨，飘泊动星辰。岚气当楼入，乡音逐路新。吾生原旅寄，�付酒家缗。
题渔溪图
作者：孙继皋
朝代：明

放艇垂竿狎钓徒，春流千顷荡蘼芜。不知杨子江头路，也许羊裘物色无。
题王母图寿浦母七十
作者：孙继皋
朝代：明

曾看东海几生尘，寿母临觞白发新。蓂叶恰馀三十日，桃花才换六千春。宫歌宴喜疑闻鲁，台筑怀清不羡秦。三凤一时看比翼，天书青鸟下来频。
题祝山人寄亭
作者：孙继皋
朝代：明

草玄人已去，天地此空亭。老悟生如寄，狂疑醉不醒。名题高士传，光失少微星。犹有寒山色，依然为尔青。
题秋海棠卷
作者：孙继皋
朝代：明

春艳睡不足，秋娇翻靓妆。西宫亦天露，何必醉沉香。
题秦茂才效云林扇景
作者：孙继皋
朝代：明

远山疏树小亭孤，拓得云林烟景图。为问先生独往意，如今倘许画人无。
题紫宸宣对册赠管建初舍人
作者：孙继皋
朝代：明

少年天子白衣臣，特旨传呼上殿频。手写山河盘日月，魂摇宫阙动星辰。一时綵笔空当代，平地青云致此身。我亦彤墀曾对字，下帘容易望龙鳞。
题紫蝴蝶花
作者：孙继皋
朝代：明

蝴蝶梦为花，花开幻蝴蝶。紫艳双纷翻，香心不可拾。
题董太史画
作者：孙继皋
朝代：明

苍厓古寺白云封，上有天池写玉龙。想得高人濡墨处，閒心一片挂芙蓉。
题衡泌园册
作者：孙继皋
朝代：明

为园岭下白云深，岭下花开香满林。人去函关馀紫气，地邻韶石足清音。姓名久落先贤传，堂构难忘孝子心。遥夜衡门空入梦，汉廷春色引朝簪。
题钱生册
作者：孙继皋
朝代：明

宫墙花发映垂杨，白马青衫满路光。游遍晋陵人共指，少年经术是钱郎。岸岸流莺树树啼，春晴风日锦标齐。最怜天畔池塘梦，尽逐芳菲衬马蹄。解说天门秘九关，广寒高处几人攀。君今踏得芹宫月，千丈丹梯在此间。不知衿佩未为荣，自是云霄第一程。赋就金门明主召，青袍不解误儒生。
题钱生册·其一
作者：孙继皋
朝代：明

宫墙花发映垂杨，白马青衫满路光。游遍晋陵人共指，少年经术是钱郎。
题钱生册·其三
作者：孙继皋
朝代：明

解说天门秘九关，广寒高处几人攀。君今踏得芹宫月，千丈丹梯在此间。
题钱生册·其二
作者：孙继皋
朝代：明

岸岸流莺树树啼，春晴风日锦标齐。最怜天畔池塘梦，尽逐芳菲衬马蹄。
题钱生册·其四
作者：孙继皋
朝代：明

不知衿佩未为荣，自是云霄第一程。赋就金门明主召，青袍不解误儒生。
饭彰德
作者：孙继皋
朝代：明

停轺饭山店，日午蝉声繁。小可忘劳役，依然思故园。野田瓜果熟，村巷犬羊屯。风俗犹存古，吾将试采论。
高峰坞卧佛寺
作者：孙继皋
朝代：明

佛卧空山久，僧閒白日长。予方狎湖海，尔却疲津梁。地僻游难到，禅栖世可忘。谁知此峰外，高浪杳茫茫。
黄太守宅社集余以疡发不赴时梅渐放
作者：孙继皋
朝代：明

常年怕花落，今夕愁花开。借问尔何意，支离断举杯。昼眠贪拥被，春望羡登台。不分枝头玉，东风故故催。
黄思老宅集社分得丝字
作者：孙继皋
朝代：明

春城社散已经时，夏日寻盟对雨宜。似洒山阳思旧泪，未知河朔纳凉期。层阴欲堕侵单袷，重午才过恋五丝。光景易流人易老，相逢沉饮不须辞。
黄河阻风
作者：孙继皋
朝代：明

黄河建瓴势，溯舟良独难。况此春风颠，奔流吼高滩。蛟龙怒相攫，乌雀戢其翰。孤帆两岸绝，长空浩漫漫。所以去复止，端居不敢安。翻思昨日程，晴霭排青峦。篷底坐对之，行稳心何宽。因之得宦道，拙巧同一观。
鼋头渚游眺同蒋文学王茂才
作者：孙继皋
朝代：明

渚势欲吞湖，湖流归旧吴。天浮一鼋出，山挟万龙趋。浪急悬厓动，风颠系艇孤。持竿堪此地，渔钓本吾徒。
龚毅老南园社集赏佛桑花荷花各咏七言近体一首 其一 佛桑花
作者：孙继皋
朝代：明

仙艳谁从岭外移，柔条六月缀花奇。蒸霞定压祇园树，浴日疑分碧海枝。朱槿差堪窥色相，石榴那敢斗容姿。寄言陌上提筐女，莫误春风摘叶时。
龚毅老南园社集赏佛桑花荷花各咏七言近体一首 其二 荷花
作者：孙继皋
朝代：明

莲叶平池花乱开，桥通宛转水潆洄。艳呈朝采迷妆镜，香咽凉飔度酒杯。太液似闻妃子笑，若耶不见美人来。行歌翻罢江南曲，秋老衣裳好共裁。
龚毅老南园社集赏佛桑花荷花各咏七言近体一首·佛桑花
作者：孙继皋
朝代：明

仙艳谁从岭外移，柔条六月缀花奇。蒸霞定压祇园树，浴日疑分碧海枝。朱槿差堪窥色相，石榴那敢斗容姿。寄言陌上提筐女，莫误春风摘叶时。莲叶平池花乱开，桥通宛转水潆洄。艳呈朝采迷妆镜，香咽凉飔度酒杯。太液似闻妃子笑，若耶不见美人来。行歌翻罢江南曲，秋老衣裳好共裁。
北征还朝凯歌三首
作者：孙继芳
朝代：明

胡儿谁犯属车尘，圣主西巡秋复春。毳幕欲知酣战苦，六宵金甲未离身。牙旗宝盖耀星文，掎鹿牵羊总百群。二十四通催羯鼓，帐前称贺大将军。上卿捧榼贰卿持，主将开筵副将随。酒尽燕京双琥珀，天颜如醉映花枝。
北征还朝凯歌三首·其一
作者：孙继芳
朝代：明

胡儿谁犯属车尘，圣主西巡秋复春。毳幕欲知酣战苦，六宵金甲未离身。
北征还朝凯歌三首·其三
作者：孙继芳
朝代：明

上卿捧榼贰卿持，主将开筵副将随。酒尽燕京双琥珀，天颜如醉映花枝。
北征还朝凯歌三首·其二
作者：孙继芳
朝代：明

牙旗宝盖耀星文，掎鹿牵羊总百群。二十四通催羯鼓，帐前称贺大将军。
嵩明次韵
作者：孙继芳
朝代：明

海畔青山山上城，野桥村巷接昆明。峰开林木千章秀，水抱沙田十顷平。蛮井夜深人未定，炎洲霜后瘴还生。飘飘万里西南路，莫采芙蓉怆独行。
新添次韵
作者：孙继芳
朝代：明

仙源溯尽水西头，欲采汀花赋远游。岩径曲盘千嶂入，野桥斜度一溪流。明星拥旆连宵发，暗雨回车信宿留。望断遥空征雁没，片云何处是江州。
送徐太史使辽府
作者：孙继芳
朝代：明
体裁：五言律诗

节重天王使，情亲帝子家。云霄三殿诏，波浪九江槎。庾亮楼前月，湘娥庙里花。金樽高宴罢，须拟吊长沙。
七谣赠璞冈赵明府 其一 孤高谣
作者：孙绪
朝代：明

群哇向人争呜呜，雅音大吕声为孤。洪流四野钟波涛，远洲小渚形方高。假令郑卫无淫声，韶頀何由得雅名。下流沮洳无溟渤，岱宗华岳何突兀。濛濛乎，憧憧乎。吾虑其忒，人以为特。昔以为同，今以为崇乎。
七谣赠璞冈赵明府 其七 甘霖谣
作者：孙绪
朝代：明

今年夏月久不雨，枯朽朝朝望天宇。使君俛首坐堂上，无言心念三农苦。古来仁覆称旻天，旻天忍不吾民怜。却恐民心百冤控无地，和风乖戻高阳愆。君不见东海湄，冤孝妇，三月亢旱成焦土。又不见政不节，祷桑林，自责片语天为霖。急寻案牒理故事，眼底纷纷拂人意。强将征役代他邦，忍朘膏脂媚大位。短章一骑飞红尘，任他郡臬怒詈台端嗔。一章犹自可，再章惊人心。三章四章语转峻，和风旭日成阴森。得请公移犹未下，行潦水溢漳流深。
七谣赠璞冈赵明府 其三 弭盗谣
作者：孙绪
朝代：明

往年盗如云，云生顷刻成氤氲。今年盗如雨，一齐清明还快睹。往年城市纷匕首，今年村落镕刁斗。风鸣犬吠总不关，夜夜黄鸡与白酒。衣毳衣，绾墨绶，严使君，慈父母。
七谣赠璞冈赵明府 其二 寒冰谣
作者：孙绪
朝代：明

中州淇水来泼泼，介鳞无数沾涓沫。流入漳河愈觉清，临流谁识源头活。化作膏池一片冰，炎威都被清风夺。冰之清，贮玉壶兮凝水精。纤尘无地可附著，瑶池月色光盈盈。冰之寒，冷风积雪山纥干。乌鸱燕雀不敢近，沟穴深处藏狸貆。乞儿一任附炎热，仙人笑抚碧琅玕。
七谣赠璞冈赵明府 其五 慑暴谣
作者：孙绪
朝代：明

豪强视法等儿戏，长揖长官捽胥吏。妖狐假得虎威归，犊麛鸡豚避无计。西风一夜明严霜，蒿莱杀尽妖狐藏。老稚相看笑哑哑，手指门闑谈庭堂。何为近来不见恶少至，裸身号叫堂中央。郭解死，齐民歌，鲁朱门外张雀罗。
七谣赠璞冈赵明府 其四 息讼谣
作者：孙绪
朝代：明

小民愆乾糇，健讼水赴壑。堤防犹恐溃，况乃轻排凿。年来讼牒纷如毛，朝呼夜捉声嘈嘈。省台部使等閒事，直叫阊阖干西曹。自从去岁冬十月，突隳灭迹喧声歇。仲尼贵明德，君子戒谋始。狡诬不敢尽无情，敢再强颜探风旨。空庭啼鸟和琴声，永日一帘清若水。
七谣赠璞冈赵明府·孤高谣
作者：孙绪
朝代：明

群哇向人争呜呜，雅音大吕声为孤。洪流四野钟波涛，远洲小渚形方高。假令郑卫无淫声，韶頀何由得雅名。下流沮洳无溟渤，岱宗华岳何突兀。濛濛乎，憧憧乎。吾虑其忒，人以为特。昔以为同，今以为崇乎。中州淇水来泼泼，介鳞无数沾涓沫。流入漳河愈觉清，临流谁识源头活。化作膏池一片冰，炎威都被清风夺。冰之清，贮玉壶兮凝水精。纤尘无地可附著，瑶池月色光盈盈。冰之寒，冷风积雪山纥干。乌鸱燕雀不敢近，沟穴深处藏狸貆。乞儿一任附炎热，仙人笑抚碧琅玕。往年盗如云，云生顷刻成氤氲。今年盗如雨，一齐清明还快睹。往年城市纷匕首，今年村落镕刁斗。风鸣犬吠总不关，夜夜黄鸡与白酒。衣毳衣，绾墨绶，严使君，慈父母。小民愆乾糇，健讼水赴壑。堤防犹恐溃，况乃轻排凿。年来讼牒纷如毛，朝呼夜捉声嘈嘈。省台部使等閒事，直叫阊阖干西曹。自从去岁冬十月，突隳灭迹喧声歇。仲尼贵明德，君子戒谋始。狡诬不敢尽无情，敢再强颜探风旨。空庭啼鸟和琴声，永日一帘清若水。豪强视法等儿戏，长揖长官捽胥吏。妖狐假得虎威归，犊麛鸡豚避无计。西风一夜明严霜，蒿莱杀尽妖狐藏。老稚相看笑哑哑，手指门闑谈庭堂。何为近来不见恶少至，裸身号叫堂中央。郭解死，齐民歌，鲁朱门外张雀罗。蝗莫飞，蝗莫飞，闾阎赤子方啼饥。蝗莫育，蝗莫育，田野青苗未成熟。汝飞漫天复育子，将使吾民骈首死。吾受命，吾专城，誓与吾民同死生。汝不尽灭吾不去，吾曹与汝元无情。手疮痍，面黧黑，郊原弥望黄云色。今年夏月久不雨，枯朽朝朝望天宇。使君俛首坐堂上，无言心念三农苦。古来仁覆称旻天，旻天忍不吾民怜。却恐民心百冤控无地，和风乖戻高阳愆。君不见东海湄，冤孝妇，三月亢旱成焦土。又不见政不节，祷桑林，自责片语天为霖。急寻案牒理故事，眼底纷纷拂人意。强将征役代他邦，忍朘膏脂媚大位。短章一骑飞红尘，任他郡臬怒詈台端嗔。一章犹自可，再章惊人心。三章四章语转峻，和风旭日成阴森。得请公移犹未下，行潦水溢漳流深。
三忠祠
作者：孙绪
朝代：明

拂袖拜三贤，云霞映暮天。孤忠徒自许，一死竟谁怜。玄化昭心事，丹诚付简编。明禋逢盛世，肸蚃自年年。
东波琴操
作者：孙绪
朝代：明

词锋如箭口悬河，一语投机大梦吪。今日平康谁得似，只闻鞍马夜来多。
为卢宗玉题画二首
作者：孙绪
朝代：明

杖藜偏称紫纶巾，画舫清流处处新。谁向山蹊更回首，竹桥西畔问幽人。高兴无惭秋水清，画船箫鼓一身轻。江天遮莫浮云变，鸥鹭烟波自有情。
为卢宗玉题画二首·其一
作者：孙绪
朝代：明

杖藜偏称紫纶巾，画舫清流处处新。谁向山蹊更回首，竹桥西畔问幽人。
为卢宗玉题画二首·其二
作者：孙绪
朝代：明

高兴无惭秋水清，画船箫鼓一身轻。江天遮莫浮云变，鸥鹭烟波自有情。
为曹廷润题鱼图
作者：孙绪
朝代：明

昔年走马官京畿，见说画鱼刘锦衣。江湖浩渺一涂抹，蛟螭神怪随指挥。家居僻巷曲复曲，驾枉日日来旌旂。残缣今日得半幅，明日筐篚罗门扉。方塘十笏映堂序，芰荷铺水天容辉。鳣鲔鲿鲨争鱍鱍，蜻蜓蛱蝶故飞飞。君侯搦管坐池上，虫鱼适意同忘机。落笔信手入神妙，俗师自觉多依违。大鱼七日见首尾，小鱼才足分鳞鬐。溟渤高飞九天外，武阳下箸千头馀。无小无大意与会，苦心只许良工知。嗟余有目未荆识，叶龙赵马知瑰奇。曹君何处又得此，使我一见心萦丝。年来风雨沙溪上，观澜无术惭涟漪。烝然有鱼不受钓，扁舟六物空追随。在藻敢忘君子乐，鼓枻时闻渔父辞。铅椠平生无好句，乾坤俯仰系遐思。
书董子祠壁
作者：孙绪
朝代：明

云满空庭水满渠，颓垣曾见驻安车。九天不尽三篇策，繁露无惭一亩居。谩说韩彭悲犬兔，肯同马郑注虫鱼。茂陵勋业今安在，俎豆春风自有馀。
买臣负薪
作者：孙绪
朝代：明

西望咸京路渺漫，碧霄何日劫泥蟠。儒生常被青袍误，莫讶山妻冷眼看。
二李生
作者：孙绪
朝代：明

东村李生蜀方伯，犀带金绯光棨戟。封章三上大明宫，乞得身閒发未白。西村李生老从事，饱吃鞭捶忘啐詈。部使命休不肯休，屡叫阊阖干势位。沙溪狂士老弥狂，怕听时事生雌黄。二生同心复同姓，业同笔砚生同乡。胡为末路异轨辙，眼底谁工复谁拙。鸡虫得失安能知，蝜蝂高缘徒自灭。西飞白日东流水，劝君为君惜寸晷。年踰六十尚奔忙，不见北村杨豸史。
云深图
作者：孙绪
朝代：明

云从山气生，还向山中住。苍生望霖雨，玄豹文烟雾。幽人爱静观，结屋云山路。绕径莓苔润，当窗编简护。杖藜腰脚健，歌咏风雷布。云来冥思迟，云去天光著。俯首见人寰，尘氛自来去。
五平体
作者：孙绪
朝代：明

凄凄丹枫林，明霞开重阴。幽禽池边栖，哀鸿床头吟。荒苔堆青钱，篱花含黄金。孤云堪论交，微风消烦襟。悠悠相思怀，良宵谁能禁。尘埋龙泉锋，囊閒丝桐音。空庭铺凉蟾，无言情愔愔。佳人何时来，芳樽谐余心。
五禽言
作者：孙绪
朝代：明

泥滑滑，归人须及晴乾发。一朝陷泞失通衢，曲街其柰王生袜。泥滑滑。不如归去，衡茅尽有栖迟处。十亩沙田野水滨，庙堂钟鼎饶忧虑。不如归去。脱却布裤，后园桑柘浓如雾。去年紬绢尽输官，今年幸遇廉叔度。脱却布裤。行不得也哥哥，乱山险恶豺狼多。狂飙飞砾天地暗，岐路纵横将柰何。行不得也哥哥。提葫芦，沽美酒，伊傅功勋竟何有。比邻新酿隔篱香，瓦盆随处堪濡首。提葫芦，沽美酒。
五禽言·其一
作者：孙绪
朝代：明

泥滑滑，归人须及晴乾发。一朝陷泞失通衢，曲街其柰王生袜。泥滑滑。
五禽言·其三
作者：孙绪
朝代：明

脱却布裤，后园桑柘浓如雾。去年紬绢尽输官，今年幸遇廉叔度。脱却布裤。
五禽言·其二
作者：孙绪
朝代：明

不如归去，衡茅尽有栖迟处。十亩沙田野水滨，庙堂钟鼎饶忧虑。不如归去。
五禽言·其四
作者：孙绪
朝代：明

行不得也哥哥，乱山险恶豺狼多。狂飙飞砾天地暗，岐路纵横将柰何。行不得也哥哥。
五陵公子夜宴图为卢润卿题
作者：孙绪
朝代：明

玉露无声坠井梧，秋风瑟瑟满衣襦。高堂灯火堪入夜，王孙殽醴盈庖厨。美人一粲千金重，红绡夜夜清尊共。琵琶几曲度新声，瑟琴古调将安用。海棠颜色芙蓉妆，麝脐龙脑参差香。宁知里巷有贫妇，终年蚕织无完裳。永夜驩呼昼未改，黄昏犹带馀酲在。两两同期白首归，豪侠相倾意如海。盛衰倏尔违人心，肝胆人心君未忱。平生杯酒在何处，閒庭寂寂哀蛩吟。太学书生穷莫伍，短檠未脱陈编苦。厌见浮云变态多，一盏藜羹常闭户。
代人送张黄门弘至使安南颁正朔
作者：孙绪
朝代：明

蚤将文彩重班行，节映槎星夜有光。恩向旧袍添上服，口衔新命到南荒。江山改色迎龙集，岛屿同声羡凤阳。收拾诗怀问民瘼，归来还入谏垣章。
代杨师文送方别驾还景州
作者：孙绪
朝代：明

古人重循良，仁恩在黔庶。今人重循良，瑰奇在声誉。羡君道术奇，不爱名实著。把手问饥羸，低头理沮洳。德化甫三月，歌谣闻处处。往年锥并无，今得饔飧饫。熠熠鹰鹯群，忽睹祥鸾翥。简书昨日下，别我欲何去。清漳溯新流，黄堂归旧署。习习风徐来，窅窅天方曙。望望北天云，百忧复千虑。
便面
作者：孙绪
朝代：明

结屋云山深复深，人间万事付蹄涔。美人只隔村西路，一夜相思万里心。
倪锄带经图
作者：孙绪
朝代：明

明良何日逢佳遇，几见雕鹏没烟雾。陇上荒田且未锄，手把残篇倚高树。早岁辛勤老未休，由来经史非良谋。君不见里儿未识兔园册，绮筵夜夜驩青楼。
元宵后大雪访吕凤仪次戈宇清李公从马嘉贞联句韵
作者：孙绪
朝代：明

北望衡茅信脚行，向人风雪自多情。孤村梅影怜春瘦，穿土萱芽待晚晴。斜日平林云渐薄，方塘活水鉴同明。鹍程终见归鹓序，未许鸥盟老此生。
再题友人故居用前韵
作者：孙绪
朝代：明

恒山西望隔年馀，何处山椒问起居。一曲紫箫还院落，半庭红叶忆衣襦。尘缄诗壁萤空度，云满寒塘鹤正癯。莫向藜床谈旧事，秋风秋雨自街衢。
冬夜宿李乂修太守宅话旧
作者：孙绪
朝代：明

屈指同游四十年，感今怀昔夜潸然。共惊岁月奔如电，谩说蓬瀛别有天。湖海自怜输陆羽，庙廊谁复似韦贤。何如满饮杯中物，醉向藤床抱瑟眠。怯寒独拥骕骦裘，庭木号风夜未休。感客赋成天动色，美人歌罢月如钩。园池葱郁看新第，村巷依稀忆旧游。别后思君何处是，漳河日日水东流。绿酒青灯夜未央，酒酣还忆旧庭堂。帘栊扑地晓风细，花木满阶春昼长。书剑都归缑氏学，儿童亦识郑公乡。年来奔走知何用，一涕汍澜此素裳。
冬夜宿李乂修太守宅话旧·其一
作者：孙绪
朝代：明

屈指同游四十年，感今怀昔夜潸然。共惊岁月奔如电，谩说蓬瀛别有天。湖海自怜输陆羽，庙廊谁复似韦贤。何如满饮杯中物，醉向藤床抱瑟眠。
冬夜宿李乂修太守宅话旧·其三
作者：孙绪
朝代：明

绿酒青灯夜未央，酒酣还忆旧庭堂。帘栊扑地晓风细，花木满阶春昼长。书剑都归缑氏学，儿童亦识郑公乡。年来奔走知何用，一涕汍澜此素裳。
冬夜宿李乂修太守宅话旧·其二
作者：孙绪
朝代：明

怯寒独拥骕骦裘，庭木号风夜未休。感客赋成天动色，美人歌罢月如钩。园池葱郁看新第，村巷依稀忆旧游。别后思君何处是，漳河日日水东流。
冬夜私归省父望家有作
作者：孙绪
朝代：明

村巷无人树有声，皎星寒月照孤城。缁尘征橐儿千里，白发高堂夜屡惊。膝下承欢真梦寐，灯前细语自丁宁。回头莫语燕山道，一品公孤俱浪名。
刘尧臣重葺明伦堂扶病草数韵旌之并以儆夫见义不为徒捐赀以饰梵宇琳宫妖祠淫祀者
作者：孙绪
朝代：明

忆昔正德庚辰时，一春淫雨无宁期。泮宫垫没栋宇坏，阶墀淼淼成泽陂。荒芜终日蛙争噪，庙貌仆地谁能支。我闻急往拜泥淖，瞻依恋恋垂涕洟。归来斋沐告县宰，鼎新只烦几指挥。贱贫不足动观听，省躬敢复嫌迟迟。嗟哉圣道等天地，胡乃自外生成为。急解簪珥典衣帽，鸠工命匠同修治。苟完足取待风雨，不向垣坞论崇卑。于今歘忽三十载，丹青剥落涂离披。殿廊门庑固无恙，堂斋危堕将倾欹。横经问道无处所，注漏何自容皋比。宫墙过者日千万，宁肯侧目来相窥。岂无高位力足办，亦有富盛赀堪施。徼福喻利心弥切，周行茅塞趍山蹊。今日汉寿亭侯庙，明日碧霞元君祠。缁流黄冠有建创，泰华不足方榱题。一闻黉舍兴土木，拊膺顿足攒双眉。永川王侯蜀良士，下车趋谒心神悲。兴学劝士日我责，敢同他务姑徐徐。旁观四境谂耆旧，尧臣刘子堪承之。刘子吾乡旧阀阅，牙签邺架饶书诗。手持符檄往事事，捐赀累百心熙熙。病中忽闻事就绪，不觉赏叹还嗟咨。急挥筠管道高谊，愧无玉佩琼琚辞。
初度宿马嘉贞周溪别墅三首
作者：孙绪
朝代：明

高树连云野水边，朱帘红袖映芳筵。不才深负桑蓬志，忍泪哀歌莪蔚篇。鹏翼扶摇看巧宦，虫雕辛苦忆当年。林丘处处堪忘世，何必苏君二顷田。水头秋思动疏枝，鸟外烟霞佐酒卮。衰老怕逢初度日，娇痴翻忆少年时。世无鲍叔谁相念，坐有韩娥醉不辞。太乙长庚俱浪说，夜深引领望南箕。五十四年山泽癯，懒从朋旧话居诸。壮心尽付沙头鹭，生计都非屋里书。九陌市尘天漠漠，一帘风露夜如如。屠龙手段今安在，笑挽栀鞭策蹇驴。
初度宿马嘉贞周溪别墅三首·其一
作者：孙绪
朝代：明

高树连云野水边，朱帘红袖映芳筵。不才深负桑蓬志，忍泪哀歌莪蔚篇。鹏翼扶摇看巧宦，虫雕辛苦忆当年。林丘处处堪忘世，何必苏君二顷田。
初度宿马嘉贞周溪别墅三首·其三
作者：孙绪
朝代：明

五十四年山泽癯，懒从朋旧话居诸。壮心尽付沙头鹭，生计都非屋里书。九陌市尘天漠漠，一帘风露夜如如。屠龙手段今安在，笑挽栀鞭策蹇驴。
初度宿马嘉贞周溪别墅三首·其二
作者：孙绪
朝代：明

水头秋思动疏枝，鸟外烟霞佐酒卮。衰老怕逢初度日，娇痴翻忆少年时。世无鲍叔谁相念，坐有韩娥醉不辞。太乙长庚俱浪说，夜深引领望南箕。
别韩生
作者：孙绪
朝代：明

凤笙促骊歌，夕阳生暝愁。景色岂独异，人心自悠悠。昨夜短檠灯，笑谈为我留。今日绿绮琴，孤囊从远游。河桥不忍见，忍见南陌头。不缘会合欢，焉得离别忧。林花露气重，岸柳春风柔。落落渔人村，青青芳杜洲。不恨云山隔，不恨漳水流。只恨鸥与鹭，泛泛送兰舟。
前有猛虎行
作者：孙绪
朝代：明

前有猛虎后有蛇，血吻怒目声呀呀。狂飙落木山欲裂，山中白骨纷如麻。宁使蛇有足，莫使虎有翼。蛇虽添足竟何为，虎如有翼谁堪敌。山林虎猛亦怕死，终岁不敢入城市。君不见城中猛虎垂饥涎，吮民膏血不怕天。
剪韭轩即事
作者：孙绪
朝代：明

五侯盘馔罗烹燔，丽歌偏称如飞轩。儒宫一亩足风雨，垣颓屋漏谁篱籓。顽阴良夜来佳友，斗室罄悬百未有。呼僮汲水溉釜鬵，自涉东园剪新韭。大韭数寸方吐花，小韭出土才新芽。一剪一握意未厌，笠蓑任逐飘风斜。潇潇彻夜雨未歇，明朝肥嫩犹堪誇。火活羹调清可掬，饫肠满碗甘于肉。人生有食饱即休，五鼎何为日仆仆。书生口腹真草草，膏梁毕世迹如扫。借问轩中尚友谁，见说东京郭有道。
即事
作者：孙绪
朝代：明

烟雨茫茫失远村，东陵瓜地傍衡门。袖中双剑依然在，换得黄牛教子孙。
古北邙行
作者：孙绪
朝代：明

北邙山高高百武，山中坟墓难指数。穗帷丹旐日日来，相将来作山头土。道傍哭送多近亲，声振林木干苍旻。袖中忍痛看遗字，丁宁只恐儿孙贫。新坟昨夜初封树，坟边血泪无乾处。旧坟摧塌谁堪主，老狐夜与石麟语。今日凄凉拥一抔，当年意气雄千古。断碑年月难重摹，纵横欹侧都销腐。词人冥捡入毫芒，只与樵人磨巨斧。蔓草萦缠白骨寒，白杨萧瑟啼秋雨。乱峰高处望通津，山鬼揶揄常笑人。
古北邙行
作者：孙绪
朝代：明
体裁：古风

北邙山高高百武，山中坟墓难指数。繐帷丹旐日日来，相将来作山头土。道傍哭送多近亲，声振林木干苍旻。袖中忍痛看遗字，丁宁只恐儿孙贫。新坟昨夜初封树，坟边血泪无乾处。旧坟摧塌谁堪主，老狐夜与石麟语。今日凄凉拥一抔，当年意气雄千古。断碑年月难重摹，纵横欹侧都销腐。词人冥捡入毫芒，只与樵人磨巨斧。蔓草萦缠白骨寒，白杨萧瑟啼秋雨。乱峰高处望通津，山鬼揶揄常笑人。
古怨
作者：孙绪
朝代：明

短发垂垂飏晓丝，疏槐落落怯秋飔。巫娥欲赴高堂梦，须及襄王未老时。
古意二首
作者：孙绪
朝代：明

凄凄途中人，潇潇天上雨。霖雨若为情，长途谁是主。赠君箧中巾，心愁千万绪。盈盈清泪痕，脉脉屈指数。凄凄途中人，青青路傍柳。柳叶思君眉，柳线思君手。赠君金步摇，侑以双琼玖。擢发数新愁，新愁今又陡。
古意二首·其一
作者：孙绪
朝代：明

凄凄途中人，潇潇天上雨。霖雨若为情，长途谁是主。赠君箧中巾，心愁千万绪。盈盈清泪痕，脉脉屈指数。
古意二首·其二
作者：孙绪
朝代：明

凄凄途中人，青青路傍柳。柳叶思君眉，柳线思君手。赠君金步摇，侑以双琼玖。擢发数新愁，新愁今又陡。
古意赠聂东之判华州三首
作者：孙绪
朝代：明

渺渺漳河水，历历水中树。春风锦缆长，迟日轻帆度。君才似水清，爱向河边住。垂竿几岁年，濯缨自朝暮。忽动云霄兴，笑指西秦路。遥知华山上，焦枯饫风露。君标松桧孤，我爱山林独。同心利断金，相看润如玉。永夜短檠灯，偶坐话心曲。问君何所往，西秦佐州牧。秦路远迢迢，秦关高矗矗。书囊从此别，力尽相思目。骏马风翩翩，青袍日杲杲。今日沙溪滨，明日长安道。念当远暌离，一樽共潦倒。君怀冰玉才，壮志凌苍昊。今皇尧舜仁，八荒育襁褓。君宜识此意，作事戒草草。宁陋勿伤妍，宁拙勿伤巧。立勋贵及时，腾声苦不早。伫看徵书下，山林慰衰老。
古意赠聂东之判华州三首·其一
作者：孙绪
朝代：明

渺渺漳河水，历历水中树。春风锦缆长，迟日轻帆度。君才似水清，爱向河边住。垂竿几岁年，濯缨自朝暮。忽动云霄兴，笑指西秦路。遥知华山上，焦枯饫风露。
古意赠聂东之判华州三首·其三
作者：孙绪
朝代：明

骏马风翩翩，青袍日杲杲。今日沙溪滨，明日长安道。念当远暌离，一樽共潦倒。君怀冰玉才，壮志凌苍昊。今皇尧舜仁，八荒育襁褓。君宜识此意，作事戒草草。宁陋勿伤妍，宁拙勿伤巧。立勋贵及时，腾声苦不早。伫看徵书下，山林慰衰老。
古意赠聂东之判华州三首·其二
作者：孙绪
朝代：明

君标松桧孤，我爱山林独。同心利断金，相看润如玉。永夜短檠灯，偶坐话心曲。问君何所往，西秦佐州牧。秦路远迢迢，秦关高矗矗。书囊从此别，力尽相思目。
古意送张学谕尹献县三首
作者：孙绪
朝代：明

沧海渺无际，泰岳高无垠。谁云宇宙宽，势欲包浑沦。美荫盈山阿，美味盈水滨。就中细幽讨，乃辨蹊与津。由来广邈区，深藏自天真。相彼云霄客，襟怀盎如春。结屋海山麓，丹诚对苍旻。朝望蓬莱居，暮见秦宫人。俯首瞷人世，万象成浮沈。齐鲁重弦歌，燕赵多感嘅。须信秋霜威，不及冬日爱。自从卓茂后，礼教竟何在。簿领任刻木，民命等刈艾。君才冰玉清，一笑收万态。学宫五六年，俎豆试鼎鼐。都将化雨几，布作阳春载。想当乐寿原，春畦尽沾溉。行见青骢马，揽辔持风裁。迢迢瀛海路，皑皑燕山雪。顽云夜不开，青灯寒自灭。天低风力劲，布被冷如铁。晨起策羸马，遥望古城闑。岂不念荼苦，所愧负先哲。前溪斫水渡，下见水澄澈。心怀庙堂忧，孤囊正愁绝。
古意送张学谕尹献县三首·其一
作者：孙绪
朝代：明

沧海渺无际，泰岳高无垠。谁云宇宙宽，势欲包浑沦。美荫盈山阿，美味盈水滨。就中细幽讨，乃辨蹊与津。由来广邈区，深藏自天真。相彼云霄客，襟怀盎如春。结屋海山麓，丹诚对苍旻。朝望蓬莱居，暮见秦宫人。俯首瞷人世，万象成浮沈。
古意送张学谕尹献县三首·其三
作者：孙绪
朝代：明

迢迢瀛海路，皑皑燕山雪。顽云夜不开，青灯寒自灭。天低风力劲，布被冷如铁。晨起策羸马，遥望古城闑。岂不念荼苦，所愧负先哲。前溪斫水渡，下见水澄澈。心怀庙堂忧，孤囊正愁绝。
古意送张学谕尹献县三首·其二
作者：孙绪
朝代：明

齐鲁重弦歌，燕赵多感嘅。须信秋霜威，不及冬日爱。自从卓茂后，礼教竟何在。簿领任刻木，民命等刈艾。君才冰玉清，一笑收万态。学宫五六年，俎豆试鼎鼐。都将化雨几，布作阳春载。想当乐寿原，春畦尽沾溉。行见青骢马，揽辔持风裁。
古松
作者：孙绪
朝代：明

万壑千岩里，谁怜孤立情。临风杂鹤唳，过雨带龙腥。绕径霜根滑，当窗月影清。岁寒终未改，不羡大夫荣。
古诗寄王中丞三首
作者：孙绪
朝代：明

昔年揽辔甘陵道，花径为君曾独扫。藤萝初受月华明，蒿艾偏惊霜信早。出门执手重丁宁，昨夜床头奏草成。猿鹤东山莫相怨，谢安须起为苍生。庭前灿灿蔷薇花，秋风落尽生荆棘。黄雀衔来捧主人，弹石横遭死帘隙。世情翻覆是雠恩，春华徒尔怨王孙。丈夫志气自有在，眼底区区安足论。干旌才达古瀛区，千里妖魑一夜除。霄汉谁问三昧手，风云常护四明居。丝苓有意青松壑，春条无力春阴薄。山中藜苋未充肠，暮倚衡门望寥廓。
古诗寄王中丞三首·其一
作者：孙绪
朝代：明

昔年揽辔甘陵道，花径为君曾独扫。藤萝初受月华明，蒿艾偏惊霜信早。出门执手重丁宁，昨夜床头奏草成。猿鹤东山莫相怨，谢安须起为苍生。
古诗寄王中丞三首·其三
作者：孙绪
朝代：明

干旌才达古瀛区，千里妖魑一夜除。霄汉谁问三昧手，风云常护四明居。丝苓有意青松壑，春条无力春阴薄。山中藜苋未充肠，暮倚衡门望寥廓。
古诗寄王中丞三首·其二
作者：孙绪
朝代：明

庭前灿灿蔷薇花，秋风落尽生荆棘。黄雀衔来捧主人，弹石横遭死帘隙。世情翻覆是雠恩，春华徒尔怨王孙。丈夫志气自有在，眼底区区安足论。
司马相如
作者：孙绪
朝代：明

一拂冰弦万古思，娉婷谁不愿齐眉。可堪题柱荣归后，不似临邛初见时。淋漓醉墨洒桥梁，意气横空组绶长。回顾文君通一笑，不将风韵学裴航。临风一曲凤求凰，窗外时时腻粉香。风定月明人去后，孤囊今夕又藤床。
司马相如·其一
作者：孙绪
朝代：明

一拂冰弦万古思，娉婷谁不愿齐眉。可堪题柱荣归后，不似临邛初见时。
司马相如·其三
作者：孙绪
朝代：明

临风一曲凤求凰，窗外时时腻粉香。风定月明人去后，孤囊今夕又藤床。
司马相如·其二
作者：孙绪
朝代：明

淋漓醉墨洒桥梁，意气横空组绶长。回顾文君通一笑，不将风韵学裴航。
合浦曲
作者：孙绪
朝代：明

合浦之水深且浑，水势直欲包昆崙。海云岭雾怒相荡，迷冥远近恒昏昏。中有老蚌岁复岁，沈默一任波声喧。藏深不为鸥鹭伺，性静不逐鲸鲵奔。骊龙水底自酣睡，云霄何日风雷骞。
同年朱宜直号松山
作者：孙绪
朝代：明

树影前山吏隐深，临风磐石坐披襟。光含庭院香生昼，寒入郊墟觉苦心。万仞不妨高立壁，四方从此望清阴。补天柱国如相问，不比凡材满邓林。
和杨师文短吟四首
作者：孙绪
朝代：明

春花饶艳色，春禽鸣好音。脉脉花前醉，悠悠别后心。绿酒映花红，花枝美人醉。非关醉欲眠，思君坐成寐。把手江头别，风波奈远人。清欢何日是，掷珓问江神。羞整越罗裳，晨梳到晚妆。盟心秋水白，举首远山苍。
和杨师文短吟四首·其一
作者：孙绪
朝代：明

春花饶艳色，春禽鸣好音。脉脉花前醉，悠悠别后心。
和杨师文短吟四首·其三
作者：孙绪
朝代：明

把手江头别，风波奈远人。清欢何日是，掷珓问江神。
和杨师文短吟四首·其二
作者：孙绪
朝代：明

绿酒映花红，花枝美人醉。非关醉欲眠，思君坐成寐。
和杨师文短吟四首·其四
作者：孙绪
朝代：明

羞整越罗裳，晨梳到晚妆。盟心秋水白，举首远山苍。
哭刘尧卿三首
作者：孙绪
朝代：明

老泪纵横湿佩裾，西风吹雨滴阶除。衰年宁受多情累，苦口曾输一得愚。江海几年真梦蝶，饥寒每出叹无驴。人生回首成陈迹，物理谁当问太虚。秋声淅淅送深悲，往事悠悠只自知。四海未家怜立壁，孤村何日再围棋。精英彷佛还谈笑，道路喧传半信疑。西望停云肠欲断，短檠清泪夜阑时。绿树青蒲野水滨，萧条僧寺静无邻。半床不寐同听雨，一局成功诧有神。屈指旧驩才两月，伤心犹记誓三辰。他年再过村西路，忍见开樽聪上人。
哭刘尧卿三首·其一
作者：孙绪
朝代：明

老泪纵横湿佩裾，西风吹雨滴阶除。衰年宁受多情累，苦口曾输一得愚。江海几年真梦蝶，饥寒每出叹无驴。人生回首成陈迹，物理谁当问太虚。
哭刘尧卿三首·其三
作者：孙绪
朝代：明

绿树青蒲野水滨，萧条僧寺静无邻。半床不寐同听雨，一局成功诧有神。屈指旧驩才两月，伤心犹记誓三辰。他年再过村西路，忍见开樽聪上人。
哭刘尧卿三首·其二
作者：孙绪
朝代：明

秋声淅淅送深悲，往事悠悠只自知。四海未家怜立壁，孤村何日再围棋。精英彷佛还谈笑，道路喧传半信疑。西望停云肠欲断，短檠清泪夜阑时。
哭同年孟汝珍
作者：孙绪
朝代：明

赋罢长杨梦奠楹，尽将经济负生平。北堂奄弃三迁教，东野空留一日名。物理有心摧俊杰，人生无福是聪明。妻儿共抱终天恨，洒泪新阡草正荣。
哭孟子乾行人三首
作者：孙绪
朝代：明

卧病沧江岁月深，每逢京使问佳音。乘骢事业期平步，倚马才名竟陆沉。一日纷纭惊白昼，孤囊经史忆青衿。泉台漠漠空长剑，天宇茫茫自古今。双泪阑干麻纻衣，素溪何日再渔矶。义当有激身如寄，死可无惭愿竟违。鹏翼九天孤众望，龙逢千古话同归。旧缄不忍重开读，肠断当年急手挥。乘时狐鼠日凭凌，欲借朱云剑未能。独抗皂囊辉白日，肯将素履负青灯。乾坤回首成今古，陵谷何心自废兴。录荫共怜新上舍，踽凉谁念老中丞。
哭孟子乾行人三首·其一
作者：孙绪
朝代：明

卧病沧江岁月深，每逢京使问佳音。乘骢事业期平步，倚马才名竟陆沉。一日纷纭惊白昼，孤囊经史忆青衿。泉台漠漠空长剑，天宇茫茫自古今。
哭孟子乾行人三首·其三
作者：孙绪
朝代：明

乘时狐鼠日凭凌，欲借朱云剑未能。独抗皂囊辉白日，肯将素履负青灯。乾坤回首成今古，陵谷何心自废兴。录荫共怜新上舍，踽凉谁念老中丞。
哭孟子乾行人三首·其二
作者：孙绪
朝代：明

双泪阑干麻纻衣，素溪何日再渔矶。义当有激身如寄，死可无惭愿竟违。鹏翼九天孤众望，龙逢千古话同归。旧缄不忍重开读，肠断当年急手挥。
哭李公从二首
作者：孙绪
朝代：明

水自潺湲月自明，画船红烛记君行。连床已负平生约，败壁空题旧日名。老泪可堪吴季重，何人解惜李宣城。伤心忍死封书处，大半欹斜字不成。沉沉清夜起新愁，处处逢人说旧游。粉署黄堂真一梦，怨云凄雨识孤舟。无儿更溯漳南泽，有恨应怜水上沤。回首方川隔今古，数声啼鸟故园秋。
哭李公从二首·其一
作者：孙绪
朝代：明

水自潺湲月自明，画船红烛记君行。连床已负平生约，败壁空题旧日名。老泪可堪吴季重，何人解惜李宣城。伤心忍死封书处，大半欹斜字不成。
哭李公从二首·其二
作者：孙绪
朝代：明

沉沉清夜起新愁，处处逢人说旧游。粉署黄堂真一梦，怨云凄雨识孤舟。无儿更溯漳南泽，有恨应怜水上沤。回首方川隔今古，数声啼鸟故园秋。
哭杨师文二首
作者：孙绪
朝代：明

北村风景总非前，记得西堂醉共眠。中散已亡琴自绝，徐生忍见榻犹悬。停云低度孤帷月，滞雨空迷万里天。泉路莫嗟浮世短，秋灯稚子夜如年。万变何如一局棋，宦途随处策勋奇。皂囊未惬朱云愿，素履惟应白日知。蚤向人间先溘露，夜归天上定骑箕。汉阴亭畔花如锦，还似留君不住时。
哭杨师文二首·其一
作者：孙绪
朝代：明

北村风景总非前，记得西堂醉共眠。中散已亡琴自绝，徐生忍见榻犹悬。停云低度孤帷月，滞雨空迷万里天。泉路莫嗟浮世短，秋灯稚子夜如年。
哭杨师文二首·其二
作者：孙绪
朝代：明

万变何如一局棋，宦途随处策勋奇。皂囊未惬朱云愿，素履惟应白日知。蚤向人间先溘露，夜归天上定骑箕。汉阴亭畔花如锦，还似留君不住时。
唐明皇赏牡丹图为李孟川题
作者：孙绪
朝代：明

三郎爱花兼爱春，春游日日欢心神。奇葩异草满上苑，承欢无限如花人。锦云红映沟池水，玉质琼枝笑相倚。乐事元非为赏心，只藉豪奢媚妃子。海棠开尽荼醾老，惆怅一番花事了。收拾残春到牡丹，宵衣数问龙楼晓。荧荧初日透深丛，一一新妆斗妍巧。天上分来事有无，洛阳剩得春多少。咸京不惜惜芳菲，一刻欢悰轻万几。华清宫里香醒醉，花萼楼前云想衣。小者如盂大如斗，卫娥越女朝酣酒。招腰舞态惠风前，掩泣柔情膏雨后。雨膏风惠颜如沃，绣被纱笼手未触。半吐频摧羯鼓声，乱翻偏称霓裳曲。剧爱翻嫌花信迟，娇姿忍见春寒欺。奇绝故应人未识，丁宁常恐蝶先知。侵朝欢赏达黄昏，夜半襟襦尚酒痕。顾景却愁开谢易，浓阴还喜条枚繁。韩休老死九龄废，花神夺尽苞桑计。栽培全仗杨国忠，秦虢时时固根蒂。北风一夜烟尘满，花容狼籍春容减。明日韶华属禄儿，可惜腥膻污池馆。有地莫栽无实花，有情莫骋无穷奢。深红艳紫世安用，岷江蜀道天无涯。爱花往往倾人国，金莲玉蕊闻宿昔。草木无情尚祸胎，况复多情更妖色。邓林乔木千尺强，成都松柏参天长。大材远地只自爱，肯与琐琐争春光。孟川方伯今梁栋，楩楠梧槚明堂重。蹊成桃李终不言，节比筠篁晚弥劲。平生不著看花眼，岁寒独与江梅共。调羹佳实在商岩，指日君王有清梦。
商景贞草虫画二绝
作者：孙绪
朝代：明

碣石移山小，微风动红蓼。青蛙禁不鸣，寂寞池塘晓。红芳开未繁，蜂蝶乱如织。莫羡上林春，同是东风色。
商景贞草虫画二绝·其一
作者：孙绪
朝代：明

碣石移山小，微风动红蓼。青蛙禁不鸣，寂寞池塘晓。
商景贞草虫画二绝·其二
作者：孙绪
朝代：明

红芳开未繁，蜂蝶乱如织。莫羡上林春，同是东风色。
喜骆夏官原忠见过
作者：孙绪
朝代：明

炎风吹云千万里，一色长天净于洗。焦枯望雨雨未来，四民都落薰笼里。林亭散发卧不收，挥扬巨扇奚奴愁。君从何处枉命驾，使我一见凉如秋。瘦骨棱棱客衣薄，玉壶冰映青松壑。堪舆万古付双眼，书剑多年伴孤鹤。忙催鸡黍解征骖，相逢莫爱今宵谈。怜君到处看落落，愧我老发垂鬖鬖。君迹平生半天下，世人谁是同心者。姚江归计近如何，曾有音书到宁夏。扁舟一叶萍湖海，旧日头颅宛未改。丁宁笑指青囊书，虎踞龙蟠竟安在。夜深坐久成叹息，眼见蔷薇变荆棘。我贫惟赖天垂鉴，君才未必人尽识。昔年两县排高牙，青春黄甲人争誇。子规夜叫甘棠月，暖云日护河阳花。玺书徵去入鹓鹭，狂飙正值斜阳暮。筒距漫尔谈京兆，锋刃森然真武库。羡君清辨能结舌，羡君多奇能用拙。圣主明堂录菲葑，如君岂合终岩穴。行看有子复有孙，天行自昔相轾轩。明朝把臂送君去，归来依旧掩衡门。
嘉靖癸巳余甲子既周戏集唐句二律自寿
作者：孙绪
朝代：明

绿杨如发雨如烟，家在枚皋旧宅边。世事茫茫难自料，清诗句句尽堪传。丹台已运阴阳火，算老重经癸巳年。日暮长堤更回首，何人倚剑白云天。绿树重阴盖四邻，世情谁是旧雷陈。帘前春色应须惜，梦里输赢总未真。白酒酿来缘好客，金鱼多解乞佳人。五湖烟水郎山月，得见明时下寿身。
嘉靖癸巳余甲子既周戏集唐句二律自寿·其一
作者：孙绪
朝代：明

绿杨如发雨如烟，家在枚皋旧宅边。世事茫茫难自料，清诗句句尽堪传。丹台已运阴阳火，算老重经癸巳年。日暮长堤更回首，何人倚剑白云天。
嘉靖癸巳余甲子既周戏集唐句二律自寿·其二
作者：孙绪
朝代：明

绿树重阴盖四邻，世情谁是旧雷陈。帘前春色应须惜，梦里输赢总未真。白酒酿来缘好客，金鱼多解乞佳人。五湖烟水郎山月，得见明时下寿身。
四皓图为赵十松明府题
作者：孙绪
朝代：明

孤云野水留不住，只在商山最深处。山中幽人相对閒，两两青藜自来去。秦廷耆旧汉逸民，花开花落春复春。埋光不问汉甲子，古貌犹著秦衣巾。松风竹日棋一局，怕谈时世閒荣辱。呼童？？闭柴关，莫遣浮埃过山曲。汉家天子昵柔情，戚姬颜貌真倾城。忍将四海付幼弱，不念百战亲经营。国本摇摇民欲吊，夜深百子池边笑。臣良黯黯不胜愁，臣昌期期不奉诏。迷爱难将口舌争，由来幽闇怯高明。念彼山人帝莫致，声价常使心神惊。鸾书鹤驾夜将送，振衣奋目来相共。青宫柱石伫生辉，低昂一发千钧重。人言汉祖溺儒冠，嫚骂箕踞恒难堪。胡为此老一朝入，顿令江海回狂澜。乃知抱道当自閟，锋藏不深发不利。抗颜一语即奇勋，汉廷百计成何事。商山有石水有波，苍崖翠壁高峨峨。胡亥扶苏事可鉴，楚歌楚舞将柰何。韩彭带砺今谁在，回首旧山青未改。紫芝新生又几丛，黄鹄高飞横四海。戚姬子母诚堪忧，宫中举眼皆深雠。仓卒还有安刘计，付与他年周绛侯。南山主人旧公族，手抚十松忆空谷。请看四老为时出，丈夫何可终幽独。
四皓图为赵十松明府题
作者：孙绪
朝代：明
体裁：古风

孤云野水留不住，只在商山最深处。山中幽人相对閒，两两青藜自来去。秦廷耆旧汉逸民，花开花落春复春。埋光不问汉甲子，古貌犹著秦衣巾。松风竹日棋一局，怕谈时世閒荣辱。呼童��闭柴关，莫遣浮埃过山曲。汉家天子昵柔情，戚姬颜貌真倾城。忍将四海付幼弱，不念百战亲经营。国本摇摇民欲吊，夜深百子池边笑。臣良黯黯不胜愁，臣昌期期不奉诏。迷爱难将口舌争，由来幽闇怯高明。念彼山人帝莫致，声价常使心神惊。鸾书鹤驾夜将送，振衣奋目来相共。青宫柱石伫生辉，低昂一发千钧重。人言汉祖溺儒冠，嫚骂箕踞恒难堪。胡为此老一朝入，顿令江海回狂澜。乃知抱道当自閟，锋藏不深发不利。抗颜一语即奇勋，汉廷百计成何事。商山有石水有波，苍崖翠壁高峨峨。胡亥扶苏事可鉴，楚歌楚舞将柰何。韩彭带砺今谁在，回首旧山青未改。紫芝新生又几丛，黄鹄高飞横四海。戚姬子母诚堪忧，宫中举眼皆深雠。仓卒还有安刘计，付与他年周绛侯。南山主人旧公族，手抚十松忆空谷。请看四老为时出，丈夫何可终幽独。
圯桥进履
作者：孙绪
朝代：明

蹙项诛秦只绪馀，争如云壑赤松居。也知高帝轻儒者，终负先生手授书。
复周都宪公仪三首
作者：孙绪
朝代：明

皎皎千里驹，曲曲九折坂。默默盐车重，望望山路远。垂垂毛尾疏，落落谁推挽。日与鞭策邻，敢辞筋力蹇。不遇九方皋，悠悠岁年晚。东家有美女，妖艳矜千人。西家女老丑，夜夜伤心神。和风到庭户，夭桃争早春。美女理新妆，去充上国嫔。丑女得良媒，不妨嫁比邻。客从远方来，涂穷三痛哭。不逢吐哺人，浮生空仆仆。送客出前途，多岐眩心目。秋风吹转蓬，夕阳在高木。粲粲东篱花，摵摵前溪竹。山田故无恙，短犁称黄犊。
复周都宪公仪三首·其一
作者：孙绪
朝代：明

皎皎千里驹，曲曲九折坂。默默盐车重，望望山路远。垂垂毛尾疏，落落谁推挽。日与鞭策邻，敢辞筋力蹇。不遇九方皋，悠悠岁年晚。
复周都宪公仪三首·其三
作者：孙绪
朝代：明

客从远方来，涂穷三痛哭。不逢吐哺人，浮生空仆仆。送客出前途，多岐眩心目。秋风吹转蓬，夕阳在高木。粲粲东篱花，摵摵前溪竹。山田故无恙，短犁称黄犊。
复周都宪公仪三首·其二
作者：孙绪
朝代：明

东家有美女，妖艳矜千人。西家女老丑，夜夜伤心神。和风到庭户，夭桃争早春。美女理新妆，去充上国嫔。丑女得良媒，不妨嫁比邻。
夜坐怀王守信守信病久不出
作者：孙绪
朝代：明

棋边久不见王生，月色虫声满户庭。杜老有情怜日暮，陶潜无酒怨云停。雄谈已爽年前约，霜疢空閒肘后经。安得对床同听雨，汉阴亭上一灯青。
大梁车马行
作者：孙绪
朝代：明

高轩日日纷如蚁，九陌泥涂没双轨。夜久征尘犹蔽天，喧呼声应黄河水。五侯宾从何纷纭，气吞七泽凌重云。不识屠沽老朱亥，声名虚负信陵君。
太公
作者：孙绪
朝代：明

五尺丝竿八十馀，无端西伯有徵书。迂疏亦抱磻溪志，却恐官家要纳鱼。
奉和相国费鹅湖先生游待隐园
作者：孙绪
朝代：明

一径烟霞入望深，鸟声终日在高林。涧边幽草青如织，谁识江湖后乐心。
妾薄命
作者：孙绪
朝代：明

妾命薄，薄如纸。君意陌上尘，妾意江边水。陌尘易飞扬，江水绝清泚。京兆多倾城，永别从今始。京兆犹自可，莫入临邛市。
姚义士为亡友经纪曲尽
作者：孙绪
朝代：明

世态纷纭自浅深，共轻然诺重黄金。如君真可同生死，尚友何须论古今。百代争看高士传，九原应慰故人心。浮云却笑东邻富，终日营营雪满簪。
威凤篇赠秘仪之
作者：孙绪
朝代：明

丹山有威凤，文彩何翩翩。濡咮天池波，振衣昆崙巅。暮投高冈梧，朝啄玉井莲。和鸣发天籁，高翥凌风烟。灵瑞还自珍，不受污浊缠。黄鹄横四海，抟鹏碍九天。琐琐不肯顾，况与争后先。时从虚恍中，附翼跻群仙。我欲往物色，境地险且偏。浩渺无际涯，青碧难夤缘。魈魑牵我衣，鲸鲵覆我船。我后啼鹧鸪，我前哀杜鹃。我足不得涉，我言不得宣。望之不可即，双泪垂潺湲。愿言览德辉，慰我心旆悬。昔在隆古时，典册闻盘旋。翙翙虞舜廷，雍雍岐山壖。胡为百世后，声迹俱茫然。舜文久不作，空吟威凤篇。
寄乔太宰四首
作者：孙绪
朝代：明

乌兔日东西，鸿雁岁南北。缅怀千古人，曾未一瞬息。桃李接庭堂，蔷薇戒荆棘。闭户扬子云，寂寞无颜色。濯缨流水涘，散步古城隈。爱此城头花，缓坐呼酒杯。霭霭度孤云，微雨西南来。遥望城阴树，摧折号风雷。始以寸朽累，永弃谁培栽。培栽谨勿道，终朝郢人哀。北海蛟垂涎，南山虎有翼。猖狂昼攫人，通衢惊且惑。我行偶值之，远避愧匍匐。淬刃前与雠，欲进意屡革。一挥山气清，再挥狂澜息。知者谓我良，不知谓我忒。天宇何迥辽，我生何偪侧。独有晋周处，千古擅奇特。长剑倚天外，永夜蛟龙吟。霜刃小玷缺，弃置荒江浔。朽钝等铅刀，剥蚀岁月深。一朝蒙淬砺，寒风起阴森。敢复试盘错，幸免沙泥侵。
寄乔太宰四首·其一
作者：孙绪
朝代：明

乌兔日东西，鸿雁岁南北。缅怀千古人，曾未一瞬息。桃李接庭堂，蔷薇戒荆棘。闭户扬子云，寂寞无颜色。
寄乔太宰四首·其三
作者：孙绪
朝代：明

北海蛟垂涎，南山虎有翼。猖狂昼攫人，通衢惊且惑。我行偶值之，远避愧匍匐。淬刃前与雠，欲进意屡革。一挥山气清，再挥狂澜息。知者谓我良，不知谓我忒。天宇何迥辽，我生何偪侧。独有晋周处，千古擅奇特。
寄乔太宰四首·其二
作者：孙绪
朝代：明

濯缨流水涘，散步古城隈。爱此城头花，缓坐呼酒杯。霭霭度孤云，微雨西南来。遥望城阴树，摧折号风雷。始以寸朽累，永弃谁培栽。培栽谨勿道，终朝郢人哀。
寄乔太宰四首·其四
作者：孙绪
朝代：明

长剑倚天外，永夜蛟龙吟。霜刃小玷缺，弃置荒江浔。朽钝等铅刀，剥蚀岁月深。一朝蒙淬砺，寒风起阴森。敢复试盘错，幸免沙泥侵。
寄谢吴司空推荐议大礼四首
作者：孙绪
朝代：明

古称议礼家，聚谈如聚讼。矛盾各门墙，隔越若楚宋。纷纭无定说，嗫嚅徒口诵。庙堂富才猷，德光望弥重。指挥定仪注，检束谁敢纵。顾我葑菲才，落落莫与共。明公重遐遗，一言思我供。老马还识途，爨桐亦可用。目断江东云，空切贤臣颂。昭代有俊臣，留都大司空。寸心凌白日，千载思高风。昔为权倖挤，九死心尤雄。今受圣主知，一德眷无穷。矫矫孤根桧，的的高飞鸿。相彼齐麦姿，雪霜愈青葱。又如岩壑流，万折不改东。桃李接庭堂，药物归樊笼。虎凤跃文彩，宇宙无全功。草泽萍蓬客，幸亦得帡幪。我本疏狂士，作吏风尘下。一落坎阱中，谁是援手者。谤薮困宗元，黑索絷公冶。纷纷竞下石，濒死犹未舍。归来恍若梦，遇事噤如哑。感公不我弃，盛德殆天假。再拜读封章，郁怀顿陶写。初读心惊疑，再读神清洒。前席羡贾生，南州滞司马。千里一缄书，独有泪盈把。古人重改过，既改人莫尤。今人幸有过，欲改终无由。宿鸟依茂林，众恶归下流。物理尚如此，况彼恩与雠。卓哉老司空，孤唱发群讴。矢心永自砺，肯作门墙羞。
寄谢吴司空推荐议大礼四首·其一
作者：孙绪
朝代：明

古称议礼家，聚谈如聚讼。矛盾各门墙，隔越若楚宋。纷纭无定说，嗫嚅徒口诵。庙堂富才猷，德光望弥重。指挥定仪注，检束谁敢纵。顾我葑菲才，落落莫与共。明公重遐遗，一言思我供。老马还识途，爨桐亦可用。目断江东云，空切贤臣颂。
寄谢吴司空推荐议大礼四首·其三
作者：孙绪
朝代：明

我本疏狂士，作吏风尘下。一落坎阱中，谁是援手者。谤薮困宗元，黑索絷公冶。纷纷竞下石，濒死犹未舍。归来恍若梦，遇事噤如哑。感公不我弃，盛德殆天假。再拜读封章，郁怀顿陶写。初读心惊疑，再读神清洒。前席羡贾生，南州滞司马。千里一缄书，独有泪盈把。
寄谢吴司空推荐议大礼四首·其二
作者：孙绪
朝代：明

昭代有俊臣，留都大司空。寸心凌白日，千载思高风。昔为权倖挤，九死心尤雄。今受圣主知，一德眷无穷。矫矫孤根桧，的的高飞鸿。相彼齐麦姿，雪霜愈青葱。又如岩壑流，万折不改东。桃李接庭堂，药物归樊笼。虎凤跃文彩，宇宙无全功。草泽萍蓬客，幸亦得帡幪。
寄谢吴司空推荐议大礼四首·其四
作者：孙绪
朝代：明

古人重改过，既改人莫尤。今人幸有过，欲改终无由。宿鸟依茂林，众恶归下流。物理尚如此，况彼恩与雠。卓哉老司空，孤唱发群讴。矢心永自砺，肯作门墙羞。
寄题赵明府十松轩二首
作者：孙绪
朝代：明

小阁凭虚瞰远江，断岩呈秀映涛泷。檐前日对青松十，云外时来白鹤双。屈指默听声淅淅，累觞遥望影幢幢。庙堂梁栋须珍重，一榻清阴月满窗。南溪深处小山亭，石枕藤床任醉醒。四座烟霞双眼碧，一庭风露十松青。疏帘有月邀清影，惊鹤盘云自远汀。尽日推窗看未厌，杖藜夜夜独来听。
寄题赵明府十松轩二首·其一
作者：孙绪
朝代：明

小阁凭虚瞰远江，断岩呈秀映涛泷。檐前日对青松十，云外时来白鹤双。屈指默听声淅淅，累觞遥望影幢幢。庙堂梁栋须珍重，一榻清阴月满窗。
寄题赵明府十松轩二首·其二
作者：孙绪
朝代：明

南溪深处小山亭，石枕藤床任醉醒。四座烟霞双眼碧，一庭风露十松青。疏帘有月邀清影，惊鹤盘云自远汀。尽日推窗看未厌，杖藜夜夜独来听。
寒鸦万点图二绝
作者：孙绪
朝代：明

谷口重阴锁未开，寒风应识夜啼哀。南飞下攫皆无计，不见丹山老凤来。高树平柯满上林，夕阳未下昼阴阴。谁从群啄争餐处，识得无穷返哺心。
寒鸦万点图二绝·其一
作者：孙绪
朝代：明

谷口重阴锁未开，寒风应识夜啼哀。南飞下攫皆无计，不见丹山老凤来。
寒鸦万点图二绝·其二
作者：孙绪
朝代：明

高树平柯满上林，夕阳未下昼阴阴。谁从群啄争餐处，识得无穷返哺心。
寓意
作者：孙绪
朝代：明

看尽云山此杖藜，布袍随意坐山溪。心无困扰柴关迥，梦有馀閒野鸟啼。囊里桐音多旧谱，岩前树色试新题。美人望望家何在，流水桥东竹坞西。
寿同年钱士弘七十
作者：孙绪
朝代：明

东湖鱼鸟日悠悠，石火茶烟称钓舟。万首古风今七帙，一轮新月欲中秋。堂閒绿野饶笙鼓，心远红尘任去留。谩道渭姜犹健步，十年前已赋知休。
小斋即事
作者：孙绪
朝代：明

记得清明共此游，北窗眼望重回头。重来徙倚情何限，烟雨茫茫风满楼。静倚危樯水气高，一竿终日印惊涛。谁知我亦丝纶手，不解西江掣巨鳌。
小斋即事·其一
作者：孙绪
朝代：明

记得清明共此游，北窗眼望重回头。重来徙倚情何限，烟雨茫茫风满楼。
小斋即事·其二
作者：孙绪
朝代：明

静倚危樯水气高，一竿终日印惊涛。谁知我亦丝纶手，不解西江掣巨鳌。
小轩即事
作者：孙绪
朝代：明

野水溶溶草树荒，高轩谁问郑公乡。门开风入笔如剑，窗破月来书在床。万变依稀都是梦，半生宠辱已相忘。鹤长凫短君休笑，终遣缁尘远素裳。
居庸关公署晚眺
作者：孙绪
朝代：明

一径崎岖万岭横，居民无地问农耕。霜摧落叶晚山绿，雨溜荒苔秋水清。沙鸟远从天外度，寒蛩爱向月中鸣。峰峦徙倚休回首，何处孤云是故城。
庚寅除夕寓朴庄别墅
作者：孙绪
朝代：明

藜杖龙钟野水边，云霄壮志尚依然。一家此地都三口，半夜残灯是两年。端揆故人情渐薄，疮痍稚子老偏怜。梅花疏冷君休笑，明日春风下九天。
弟善甫亡后数年再过其别墅
作者：孙绪
朝代：明

万景都非此复过，绿阴还是旧婆娑。花当结子天机在，树不成行野意多。漠漠鸰原空下泪，悠悠蚁梦自南柯。夜床谁共姜肱被，暮笛愁谈向秀歌。
御水红叶图
作者：孙绪
朝代：明

一叶丹枫趁素秋，都将旧管涤新愁。深宫谁识无穷恨，只有年年御水流。
悼烈女刘若兰
作者：孙绪
朝代：明

嗟吾父，怜吾母。豪侠顾家郎，饶舌里中妇。嗟吾母，怜吾父。但愿儿有归，不念儿心苦。儿有缔姻在远州，顾郎信美非儿俦。十年约誓安可弃，一发纲常谁为谋。溪谷随人天地窄，此身真与儿为雠。便拚一死永相谢，漳河万古波东流。耿耿素心皎如日，森森白刃寒生秋。愿得他生谐伉俪，乡井相看共白头。
戈宇清上舍便面
作者：孙绪
朝代：明

家住清江边，来往江上路。扁舟惯风雨，清流爱情素。种竹满江浒，大半裁渔具。垂竿蛟龙长，横笛沧浪度。平生济川心，付彼沙头鹭。闻说东海上，昏昏气成雾。留取丝纶手，终与鳌鲸遇。朝出江头渔，暮出江头渔。朝暮此中事，自有周王书。
戊子除夕
作者：孙绪
朝代：明

日日头颅白发增，乖疏终老汉阴亭。江山今古此除夕，朋辈几人如晓星。占岁细看新凤历，引年深负旧熊经。角声处处东风外，坐惜韶华不忍听。
戏题儿子若谷扇
作者：孙绪
朝代：明

火云烧空千万里，高堂都似薰笼里。正须纨扇一挥扬，纤尘不敢来衣裳。须臾怀袖清风遍，却笑炎凉轻易变。时舒时卷亦自如，尔今久卷何时舒。
招隐歌赠李从周三首
作者：孙绪
朝代：明

山之中兮茅屋渠渠，女组紃兮男诗书。烟云而侣兮芰荷而裾，听风泉之泠泠兮忘陋巷之为居。无毁誉之拂膺兮无简书之侮予，胡为乎市之中兮冒埃壒之纷如。蚤归来兮山之隅，山灵笑人方揶揄。市之中兮尘沙，乾际兮坤崖。惊涛破岸兮狂飙摧花，济无舟兮驰无车。伊人素履兮何以为家，蚤归来兮途不赊。听桑颠之鸣鸡兮，候屋角之朝霞。城中胥台暴如虎，横索金钱又尊俎。争将鱼肉视坊厢，砺爪磨牙向鬵釜。意气谁敢少违逆，不见昨朝对尉簿。嗫嚅巧附笙簧词，愆尤行与髡钳伍。前途日落风雨恶，云深泥滑青衫薄。蹇驴独策将安之，村村闭户烹藜藿。何似归途如砥平，閒庭怨杀孤栖鹤。
招隐歌赠李从周三首·其一
作者：孙绪
朝代：明

山之中兮茅屋渠渠，女组紃兮男诗书。烟云而侣兮芰荷而裾，听风泉之泠泠兮忘陋巷之为居。无毁誉之拂膺兮无简书之侮予，胡为乎市之中兮冒埃壒之纷如。蚤归来兮山之隅，山灵笑人方揶揄。
招隐歌赠李从周三首·其三
作者：孙绪
朝代：明

城中胥台暴如虎，横索金钱又尊俎。争将鱼肉视坊厢，砺爪磨牙向鬵釜。意气谁敢少违逆，不见昨朝对尉簿。嗫嚅巧附笙簧词，愆尤行与髡钳伍。前途日落风雨恶，云深泥滑青衫薄。蹇驴独策将安之，村村闭户烹藜藿。何似归途如砥平，閒庭怨杀孤栖鹤。
招隐歌赠李从周三首·其二
作者：孙绪
朝代：明

市之中兮尘沙，乾际兮坤崖。惊涛破岸兮狂飙摧花，济无舟兮驰无车。伊人素履兮何以为家，蚤归来兮途不赊。听桑颠之鸣鸡兮，候屋角之朝霞。
挽强都宪
作者：孙绪
朝代：明

尽卷经纶地下藏，荒原烟树夜微茫。幽冥有恨空长剑，江汉无惭此素裳。孤垒终还天未远，一封曾与日争光。奇勋随处题名在，过客惟看豸史坊。
挽陆提学
作者：孙绪
朝代：明

一经魁两浙，蚤岁擅时名。腰带黄金瘦，心忧白发明。机云看世业，群愈愧门生。永夜文星在，空山暮雨声。
挽黄兵部实夫乃正
作者：孙绪
朝代：明

青鸾飞去夜堂寒，身后身前万虑殚。失口有时谈旧事，伤心何日到新安。短床衾枕如相念，破釜糟糠不可餐。莫羡上林花卉好，一春风雨坐凋残。
提学王侍御应鹏枉顾用老杜秋兴八首韵见贶次韵奉谢
作者：孙绪
朝代：明

高风劲节振词林，一路霜威万木森。到处溪山供好句，无言桃李自新阴。停桡许我同清话，倾盖还谁识素心。感慨未忘还切切，撩人何处送秋砧。参差坞曲断墙斜，反锁衡门发半华。敢恨长街啼露叶，忽从深谷见星槎。凄凉往事妨秋枕，淅沥悲风趁暮笳。明日汉阴亭上望，绕篱寒菊又黄花。漂泊孤云映落晖，隔篱灯火望中微。半窗寒月虫如诉，万里晴空鸟自飞。慰藉谩劳青眼在，乖疏恨与素心违。何须苦羡莼鲈脍，漳水波深鱼正肥。醉中握槊静中棋，遣兴真成喜塞悲。远辱轩车辉白屋，敢将书剑负清时。天空野旷青骢健，风急波深綵鹢迟。北望旌旗见烟树，茫然何地寄相思。木落天空独见山，西风常日到林间。莲塘菊圃秋方淡，莎径柴门夜不关。自爱閒鸥相伴住，喜从威凤识君颜。远期内直金莲贵，蚤押中朝玉笋班。野云低度短墙头，白草丹枫趁远秋。贾傅才名成底事，张衡词赋易生愁。几年坚癖辽东豕，万念都输海上鸥。画舫清流羡君去，漳河直北是瀛州。淳庞默挽得全功，英俊都归杖屦中。几处槁枯还化雨，层空山斗识高风。断厓霜静波新绿，远壑秋深叶尽红。朝宁旧游如见问，甘陵陵下一衰翁。骢马翩翩路不迤，新诗慰我小塘陂。清名琬琰看千叶，碧海珊瑚只一枝。积恨敢吟东武句，抗容深愧北山移。别来相忆浑如梦，秋雨秋风帘自垂。
提学王侍御应鹏枉顾用老杜秋兴八首韵见贶次韵奉谢·其一
作者：孙绪
朝代：明

高风劲节振词林，一路霜威万木森。到处溪山供好句，无言桃李自新阴。停桡许我同清话，倾盖还谁识素心。感慨未忘还切切，撩人何处送秋砧。
提学王侍御应鹏枉顾用老杜秋兴八首韵见贶次韵奉谢·其七
作者：孙绪
朝代：明

淳庞默挽得全功，英俊都归杖屦中。几处槁枯还化雨，层空山斗识高风。断厓霜静波新绿，远壑秋深叶尽红。朝宁旧游如见问，甘陵陵下一衰翁。
提学王侍御应鹏枉顾用老杜秋兴八首韵见贶次韵奉谢·其三
作者：孙绪
朝代：明

漂泊孤云映落晖，隔篱灯火望中微。半窗寒月虫如诉，万里晴空鸟自飞。慰藉谩劳青眼在，乖疏恨与素心违。何须苦羡莼鲈脍，漳水波深鱼正肥。
提学王侍御应鹏枉顾用老杜秋兴八首韵见贶次韵奉谢·其二
作者：孙绪
朝代：明

参差坞曲断墙斜，反锁衡门发半华。敢恨长街啼露叶，忽从深谷见星槎。凄凉往事妨秋枕，淅沥悲风趁暮笳。明日汉阴亭上望，绕篱寒菊又黄花。
提学王侍御应鹏枉顾用老杜秋兴八首韵见贶次韵奉谢·其五
作者：孙绪
朝代：明

木落天空独见山，西风常日到林间。莲塘菊圃秋方淡，莎径柴门夜不关。自爱閒鸥相伴住，喜从威凤识君颜。远期内直金莲贵，蚤押中朝玉笋班。
提学王侍御应鹏枉顾用老杜秋兴八首韵见贶次韵奉谢·其八
作者：孙绪
朝代：明

骢马翩翩路不迤，新诗慰我小塘陂。清名琬琰看千叶，碧海珊瑚只一枝。积恨敢吟东武句，抗容深愧北山移。别来相忆浑如梦，秋雨秋风帘自垂。
提学王侍御应鹏枉顾用老杜秋兴八首韵见贶次韵奉谢·其六
作者：孙绪
朝代：明

野云低度短墙头，白草丹枫趁远秋。贾傅才名成底事，张衡词赋易生愁。几年坚癖辽东豕，万念都输海上鸥。画舫清流羡君去，漳河直北是瀛州。
提学王侍御应鹏枉顾用老杜秋兴八首韵见贶次韵奉谢·其四
作者：孙绪
朝代：明

醉中握槊静中棋，遣兴真成喜塞悲。远辱轩车辉白屋，敢将书剑负清时。天空野旷青骢健，风急波深綵鹢迟。北望旌旗见烟树，茫然何地寄相思。
擂茶
作者：孙绪
朝代：明

何物狂生九鼎烹，敢辞粉骨报生成。远将西蜀先春味，卧听南州隔竹声。活火乍惊三昧手，调羹初试五侯鲭。风流陆羽曾知否，惭愧江湖浪得名。
新朝钟次韵
作者：孙绪
朝代：明

神功陶铸火初停，神物还堪太史铭。万籁敛声归大冶，百僚洗耳试新听。鸣随仙仗元无戾，气应铜山固有灵。叩罢在悬清昼永，班行终见肃仪刑。
旅中早秋
作者：孙绪
朝代：明

商飙动凉吹，谁念旅中孤。白发二亲景，黄尘千里途。家山秋断雁，庭树夜多乌。凄凉悲往事，潦倒笑今吾。
春怀六首怀方侯也
作者：孙绪
朝代：明

春风拂衡茅，春云满郊墅。柴门日反关，幽禽相对语。美人天一方，兰蕙谁同处。直北望蓨城，空庭久延伫。枯槁沐恩波，漳河深几许。何日短檠灯，永夜话心膂。别君半载馀，两地共明月。望眼逐归云，柰此心矻矻。羡君明秀姿，寒冰映瑶玥。羡君飘逸才，长空渺鹏鹘。去岁忆兹辰，始见君节钺。肆意谈与笑，一朝几搪突。迢迢回首思，寸心欲成窟。问君知不知，君知焉可忽。我罪丘山重，卧病漳河边。君才冰玉清，公庭坐鸣弦。感君缠绵意，赠我归来篇。别后望云树，野旷飞苍烟。春阳映高木，春花映晴川。思君不可见，对景空茫然。鲁薮有祥麟，岐山有鸣凤。郊原头角殊，云霄文彩羾。嗟彼希世姿，天府远莫贡。空咏卷阿篇，宜发宣尼恸。此意当谁语，思君坐成梦。古有阳亢宗，催科考下下。迢遥千载馀，谁是同心者。村落肆追呼，庭堂事楚槚。穷途哀哭声，肯念鳏与寡。平生悬河辨，遇事噤如哑。块然坐书堆，独有泪盈把。侃侃怡庵老，尚友考亭翁。雪霜凌气节，星宿罗心胸。岭云识九德，海日明孤忠。高位摧晋如，宦业无全功。归来课孙子，托心付冥鸿。毁誉置不问，庭闱日融融。没去几岁年，赫赫今宗工。贻孙有嘉谋，世业有良弓。诸孙见循吏，想像忆高风。
春怀六首怀方侯也·其一
作者：孙绪
朝代：明

春风拂衡茅，春云满郊墅。柴门日反关，幽禽相对语。美人天一方，兰蕙谁同处。直北望蓨城，空庭久延伫。枯槁沐恩波，漳河深几许。何日短檠灯，永夜话心膂。
春怀六首怀方侯也·其三
作者：孙绪
朝代：明

我罪丘山重，卧病漳河边。君才冰玉清，公庭坐鸣弦。感君缠绵意，赠我归来篇。别后望云树，野旷飞苍烟。春阳映高木，春花映晴川。思君不可见，对景空茫然。
春怀六首怀方侯也·其二
作者：孙绪
朝代：明

别君半载馀，两地共明月。望眼逐归云，柰此心矻矻。羡君明秀姿，寒冰映瑶玥。羡君飘逸才，长空渺鹏鹘。去岁忆兹辰，始见君节钺。肆意谈与笑，一朝几搪突。迢迢回首思，寸心欲成窟。问君知不知，君知焉可忽。
春怀六首怀方侯也·其五
作者：孙绪
朝代：明

古有阳亢宗，催科考下下。迢遥千载馀，谁是同心者。村落肆追呼，庭堂事楚槚。穷途哀哭声，肯念鳏与寡。平生悬河辨，遇事噤如哑。块然坐书堆，独有泪盈把。
春怀六首怀方侯也·其六
作者：孙绪
朝代：明

侃侃怡庵老，尚友考亭翁。雪霜凌气节，星宿罗心胸。岭云识九德，海日明孤忠。高位摧晋如，宦业无全功。归来课孙子，托心付冥鸿。毁誉置不问，庭闱日融融。没去几岁年，赫赫今宗工。贻孙有嘉谋，世业有良弓。诸孙见循吏，想像忆高风。
春怀六首怀方侯也·其四
作者：孙绪
朝代：明

鲁薮有祥麟，岐山有鸣凤。郊原头角殊，云霄文彩羾。嗟彼希世姿，天府远莫贡。空咏卷阿篇，宜发宣尼恸。此意当谁语，思君坐成梦。
春愁送刘侯归云中六首
作者：孙绪
朝代：明

黯黯拥春愁，迟日苦难旰。风鸣杨柳树，幽鸟时相唤。独携一樽酒，坐爱花容粲。念君明日去，对景成感叹。君去何匆匆，我心日恻恻。遥望东园花，憔悴无颜色。送君出前途，惶惑忘南北。我车岂不良，我马岂不力。有具将安施，多岐迥无极。归来检文字，成败渺难识。古今趋一途，抛书空叹息。古人重在民，今人重在官。官威日赫赫，民力何能宽。县吏夜持符，赋役纷无端。春蚕寒未下，春苗生未繁。急解妇子裾，典当充朝餐。生计岂不念，所惜肢体残。大位取快意，不问穷途寒。卓哉阳亢宗，芳声今未刊。君去谁当语，俛首摧心肝。念君不可留，春夜不成寝。月落星历历，风来树凛凛。孤琴系床头，尘埃没囊锦。乘兴时一弄，古调愧题品。西邻张华筵，筝笛正豪饮。万事只如此，洗耳且高枕。缈缈云中山，曲曲山下路。杲杲春日明，霭霭春云度。唐风宛未改，汾水波扬素。计君归日程，正当三月暮。清樽对落花，莫问尘与雾。我有双宝剑，来自阖庐宫。上有百宝环，下有千金玒。入水斩蛟鼍，入山斩罴熊。三年不得试，开匣生冷风。临岐解相赠，归去时磨砻。惜哉两无用，所贵心相同。
春愁送刘侯归云中六首·其一
作者：孙绪
朝代：明

黯黯拥春愁，迟日苦难旰。风鸣杨柳树，幽鸟时相唤。独携一樽酒，坐爱花容粲。念君明日去，对景成感叹。
春愁送刘侯归云中六首·其三
作者：孙绪
朝代：明

古人重在民，今人重在官。官威日赫赫，民力何能宽。县吏夜持符，赋役纷无端。春蚕寒未下，春苗生未繁。急解妇子裾，典当充朝餐。生计岂不念，所惜肢体残。大位取快意，不问穷途寒。卓哉阳亢宗，芳声今未刊。君去谁当语，俛首摧心肝。
春愁送刘侯归云中六首·其二
作者：孙绪
朝代：明

君去何匆匆，我心日恻恻。遥望东园花，憔悴无颜色。送君出前途，惶惑忘南北。我车岂不良，我马岂不力。有具将安施，多岐迥无极。归来检文字，成败渺难识。古今趋一途，抛书空叹息。
春愁送刘侯归云中六首·其五
作者：孙绪
朝代：明

缈缈云中山，曲曲山下路。杲杲春日明，霭霭春云度。唐风宛未改，汾水波扬素。计君归日程，正当三月暮。清樽对落花，莫问尘与雾。
春愁送刘侯归云中六首·其六
作者：孙绪
朝代：明

我有双宝剑，来自阖庐宫。上有百宝环，下有千金玒。入水斩蛟鼍，入山斩罴熊。三年不得试，开匣生冷风。临岐解相赠，归去时磨砻。惜哉两无用，所贵心相同。
春愁送刘侯归云中六首·其四
作者：孙绪
朝代：明

念君不可留，春夜不成寝。月落星历历，风来树凛凛。孤琴系床头，尘埃没囊锦。乘兴时一弄，古调愧题品。西邻张华筵，筝笛正豪饮。万事只如此，洗耳且高枕。
朱买臣负薪图
作者：孙绪
朝代：明

平生筋力此疲饥，霄汉明年见远飞。何须恳恳求乡郡，只为归来诧故妻。
李侍御秋霜瘁草卷
作者：孙绪
朝代：明

揽辔西川路，霜飞玉简寒。繁枝俱殒落，明月满秋山。
杨师文骢马行春图
作者：孙绪
朝代：明
体裁：古风

春光满地花枝明，千朵万朵争春荣。原头昨夜沐微雨，落红点尽苍苔英。宿雾濛濛天未晓，百啭莺声啼不了。杖藜屐齿处处同，客衣遥映青山小。台端有暇堪忘机，呼僮命骑寻春晖。平原绿草细如线，金鞍灿烂青骢肥。绣衣使者行秋令，春阳莫挽冰霜性。带得清风下草莱，氛消翳退天容净。昔年曾看长安花，宫袍昼锦明乌纱。四聪今日付耳目，皇恩浩荡天无涯。誓将生死酬磅礴，我行岂为恣游乐。三三两两野父来，丁宁敢厌询民瘼。耳听时事心忉忉，鸱鸮鸣昼豺狼嗥。田家正尔无夜食，可怜歌舞盈春郊。便将眼界入封事，百口不为谋食累。江湖尚然忧庙廊，况我澄清当揽辔。五云缭绕前山阿，未央回首红光多。永怀耿耿不成寐，仰天终日看明河。侵朝再拜紫宸下，臣心非是悠悠者。所学岂敢负敬舆，卑论未忘羞陆贾。怀中一札救时章，长跪取读声琅琅。当宁动容百辟惧，起看白日无耿光。大奸缩首羞欲死，束身藁席朝堂里。欺明有术竟不然，空叹前人咏行止。归来穷困不泥涂，诗书为祟棋为徒。壶觞朋旧日取醉，是非此外真区区。纸屏一枕閒睡足，起视斜阳在高木。剥啄有客叩柴关，浊酒床头今又熟。朝游北里暮南邻，烹鸡剪韭欢悰新。湿衣风露夜归去，蒺藜古道方蓁蓁。谁将丰采入图绘，使我一见心神会。和风煦日自可亲，鸣凤雍雍鸾翙翙。我从髫岁蒙规箴，知君古貌又古心。辈流缄口取大位，苍茫海若矜蹄涔。对图指点悲今昔，人生有质非金石。花颜肉映此少年，迩来谁遣头颅易。安得年年只此同，鬓发常绿颜常红。试向东皇问玄化，神仙家住蓬莱宫。
杨师文骢马行春图
作者：孙绪
朝代：明

春光满地花枝明，千朵万朵争春荣。原头昨夜沐微雨，落红点尽苍苔英。宿雾濛濛天未晓，百啭莺声啼不了。杖藜屐齿处处同，客衣遥映青山小。台端有暇堪忘机，呼僮命骑寻春晖。平原绿草细如线，金鞍灿烂青骢肥。绣衣使者行秋令，春阳莫挽冰霜性。带得清风下草莱，氛消翳退天容净。昔年曾看长安花，宫袍昼锦明乌纱。四聪今日付耳目，皇恩浩荡天无涯。誓将生死酬磅礴，我行岂为恣游乐。三三两两野父来，丁宁敢厌询民瘼。耳听时事心忉忉，鸱鸮鸣昼豺狼嘷。田家正尔无夜食，可怜歌舞盈春郊。便将眼界入封事，百口不为谋食累。江湖尚然忧庙廊，况我澄清当揽辔。五云缭绕前山阿，未央回首红光多。永怀耿耿不成寐，仰天终日看明河。侵朝再拜紫宸下，臣心非是悠悠者。所学岂敢负敬舆，卑论未忘羞陆贾。怀中一札救时章，长跪取读声琅琅。当宁动容百辟惧，起看白日无耿光。大奸缩首羞欲死，束身藁席朝堂里。欺明有术竟不然，空叹前人咏行止。归来穷困不泥涂，诗书为祟棋为徒。壶觞朋旧日取醉，是非此外真区区。纸屏一枕閒睡足，起视斜阳在高木。剥啄有客叩柴关，浊酒床头今又熟。朝游北里暮南邻，烹鸡剪韭欢悰新。湿衣风露夜归去，蒺藜古道方蓁蓁。谁将丰采入图绘，使我一见心神会。和风煦日自可亲，鸣凤雍雍鸾翙翙。我从髫岁蒙规箴，知君古貌又古心。辈流缄口取大位，苍茫海若矜蹄涔。对图指点悲今昔，人生有质非金石。花颜肉映此少年，迩来谁遣头颅易。安得年年只此同，鬓发常绿颜常红。试向东皇问玄化，神仙家住蓬莱宫。
松下问童子图
作者：孙绪
朝代：明

羽客朝元去久，山翁有约来迟。风驭遥遥何在，云飞处处堪疑。
梅花
作者：孙绪
朝代：明

北雪寒云未可亲，玉容肯受朔风尘。月从开后疑无色，天向枝头别有春。隔屋冻林还映水，到窗寒影自宜人。年来不作调羹梦，荒圃疏篱意最真。
次韵赠刘文选乃翁大参致政
作者：孙绪
朝代：明

佳雏文彩绚朝晖，老凤云霄已倦飞。当宁有思高士去，旧山无恙主人归。使车光映行边月，小涧春香梦里薇。却忆扶筇寻乐处，回头深愧此朝衣。
汉阴亭题壁
作者：孙绪
朝代：明

菜有新芽药有丛，十年抱瓮小亭东。栽培敢借三时力，枯槁终期一雨功。烈暑满庭欺枕簟，浮云何处自帡幪。世人莫笑生涯拙，才撤机心即古风。
池亭晚坐有怀
作者：孙绪
朝代：明

池上晚成趣，雨馀凉不禁。湿云低阁水，痴雾远迷林。去马凭谁辨，哀蛩识此心。美人在何处，良夜自沈沈。
清明夜与诸友围棋观音寺
作者：孙绪
朝代：明

行人侧耳听棋声，败屋残灯夜未平。满树风威随白战，半庭月色趁清明。冥心似悟门中味，真境堪忘世上情。欲向蒲团醒大梦，东林深处问啼莺。
游孙文选伯坚旧圃有感
作者：孙绪
朝代：明

前日来看此众芳，科头相对笑声长。联床衷曲成新梦，去国身轻忆旧装。千古勋名关道义，几人点检愧行藏。閒花真是无情物，争向春风弄晚香。
游春
作者：孙绪
朝代：明

蹇驴何地不閒游，山自青青水自流。收拾奚囊晚归去，半桥新雨没汀洲。
漫兴
作者：孙绪
朝代：明

尽卷经纶付杖藜，芒鞋一任路多岐。风来高树鸟争噪，云满秋山人未知。兰桂有怀营北渚，簸扬何计问南箕。陇梅驿使无消息，去去奚奴莫太迟。
漫兴
作者：孙绪
朝代：明

绿树葱茏透月明，夜凉如水葛衣轻。捧心一笑千金重，拥鼻孤吟四座倾。对景未忘伤往事，指天终不负芳卿。灯花落尽棋声碎，多少行人识姓名。
漫兴
作者：孙绪
朝代：明

行年五十未知非，漳水滩头独掩扉。万里归来双鬓在，一经真与众情违。月明古渡渔灯暗，秋尽空山木叶飞。今我故吾何必问，望中星宿渐依稀。
濯足
作者：孙绪
朝代：明

双脚曾为万里行，断厓依旧水深清。尘泥荡涤须教尽，莫惹征夫又濯缨。
烂柯
作者：孙绪
朝代：明

相逢一顾意欣然，东望蓬瀛水拍天。石上输赢才半局，人间陵谷已千年。
烂柯图
作者：孙绪
朝代：明

不畏山蹊险，来参国手仙。两贤岂相厄，一著竟谁先。苔滑经微雨，松声应瀑泉。楸枰才半局，柯烂已多年。
爱山
作者：孙绪
朝代：明

幽人坐爱山光曙，家在深山更深处。绿阴碧水昼迟迟，时有閒云自来去。
牡丹次韵
作者：孙绪
朝代：明

半捲罗帏识卫娥，东风清露醉颜酡。分来天上香犹在，欲问洛阳春几何。明媚不须还解语，招摇若为对高歌。花前莫惜日沉醉，回首南薰绿树多。
玉阶怨
作者：孙绪
朝代：明

井桐浙沥垂寒露，绮窗夜夜疏萤度。无言欹枕望明河，河畔繁星不知数。永巷迢迢御水深，羊车消息空沈沈。蓦闻长乐歌钟发，满榻秋风独拥衾。
琴泉
作者：孙绪
朝代：明

半生葵藿久相知，短发偏宜小接䍦。一曲猗兰青眼共，碧山无尽鸟飞迟。
病中次杨师文见寄韵二首
作者：孙绪
朝代：明

到处轻车压路尘，閒愁如觅妒佳辰。溪山千里共明月，风露一庭怜此身。花外断鸿新物色，水边骢马认游人。陈蕃旧榻应无恙，记得当年吐锦茵。长铗床头半欲尘，笑谈去岁忆兹辰。碧山百感雨风夜，沧海几年萍梗身。渴爱江梅凭驿使，兴随沅芷怨骚人。何当一醉仙茅酒，共卧林亭绿草茵。
病中次杨师文见寄韵二首·其一
作者：孙绪
朝代：明

到处轻车压路尘，閒愁如觅妒佳辰。溪山千里共明月，风露一庭怜此身。花外断鸿新物色，水边骢马认游人。陈蕃旧榻应无恙，记得当年吐锦茵。
病中次杨师文见寄韵二首·其二
作者：孙绪
朝代：明

长铗床头半欲尘，笑谈去岁忆兹辰。碧山百感雨风夜，沧海几年萍梗身。渴爱江梅凭驿使，兴随沅芷怨骚人。何当一醉仙茅酒，共卧林亭绿草茵。
白头翁
作者：孙绪
朝代：明

知止应无弋缴忧，平林斜日共悠悠。羽毛不预世间事，一任傍人笑白头。
省曹夜宿怀周希沂时周亦宿兵曹
作者：孙绪
朝代：明

何人只隔短墙东，咫尺墙头百感通。缓坐漫吟秋雨叹，相思深恨暮云笼。半生乖蹇谁知己，一代风标愧此公。凝望夜阑翻自笑，不知清梦若为同。
秋夜宿杨师文别墅
作者：孙绪
朝代：明

窥林纤月印庭除，曲水崇堤尽不如。寂寞一区杨子宅，芸缃万轴邺侯书。槐阴有子今成市，草色侵阶晚未锄。别后思君何处是，閒云无数夜窗虚。
秋江鸥鹭图二首
作者：孙绪
朝代：明

一夜西风拂树林，霜崖高处水声深。潇湘千里无穷意，漠漠长空识此心。共爱修翎占浅莎，鲈鱼荇带满晴波。谁知豢养樊笼处，不似江头野兴多。
秋江鸥鹭图二首·其一
作者：孙绪
朝代：明

一夜西风拂树林，霜崖高处水声深。潇湘千里无穷意，漠漠长空识此心。
秋江鸥鹭图二首·其二
作者：孙绪
朝代：明

共爱修翎占浅莎，鲈鱼荇带满晴波。谁知豢养樊笼处，不似江头野兴多。
老蚌明珠歌
作者：孙绪
朝代：明

水边有老蚌，自分身已腐。岁久没泥沙，命贱等尘土。一朝孕明珠，瑞气笼天宇。翕张役月华，溯游召风雨。河伯与海若，驩呼竞跳舞。遹来掌上看，暗室光吞吐。平生照乘姿，连城价自古。不同鱼目混，肯作鹬喙哺。薏苡自满庭，陋贱谁比数。
苏武
作者：孙绪
朝代：明

汉皇屈指计归期，十九年中事可疑。一死从容真细事，匹夫沟渎竟谁知。风彫使节丹心壮，雪压河梁绿水澌。珍重李陵多问讯，羝羊将乳雁来时。
莎汀四首
作者：孙绪
朝代：明

霜厓高处听渔歌，日日壶觞藉浅莎。沙上凫雏还聚散，渭滨熊兆近如何。潮通沧海波声远，地隔红尘月色多。双眼不容云树碍，一帘终夜对明河。入望青青莎径深，西风落日力难任。叶垂清露泽通涧，色暗湘帘山正阴。物态有情归地主，化机随处见天心。危阑侧近莫喧笑，下有蛟龙时一吟。门前漳水日东流，水际閒汀草自柔。雨后繁枝青似织，风来学舞翠先浮。江湖渺渺还忧国，鸥鹭年年共此丘。寄与上林花木道，明年春色倍相酬。断渚新莎日日生，蟠窗侵户总多情。晚风双屦苔应识，夜雨孤灯水自清。尺地未忘元化在，九天今见泰阶平。鸬鹚鹤鹳年年事，不及鹍鹏万里程。
莎汀四首·其一
作者：孙绪
朝代：明

霜厓高处听渔歌，日日壶觞藉浅莎。沙上凫雏还聚散，渭滨熊兆近如何。潮通沧海波声远，地隔红尘月色多。双眼不容云树碍，一帘终夜对明河。
莎汀四首·其三
作者：孙绪
朝代：明

门前漳水日东流，水际閒汀草自柔。雨后繁枝青似织，风来学舞翠先浮。江湖渺渺还忧国，鸥鹭年年共此丘。寄与上林花木道，明年春色倍相酬。
莎汀四首·其二
作者：孙绪
朝代：明

入望青青莎径深，西风落日力难任。叶垂清露泽通涧，色暗湘帘山正阴。物态有情归地主，化机随处见天心。危阑侧近莫喧笑，下有蛟龙时一吟。
莎汀四首·其四
作者：孙绪
朝代：明

断渚新莎日日生，蟠窗侵户总多情。晚风双屦苔应识，夜雨孤灯水自清。尺地未忘元化在，九天今见泰阶平。鸬鹚鹤鹳年年事，不及鹍鹏万里程。
行路难
作者：孙绪
朝代：明
体裁：古风

途人尽说途中好，市酒村羹常醉饱。有身何用事犁锄，有钱何地非堂奥。里中游侠闻之喜，耻向丘园坐枯槁。青鞋布袜去如飞，南登匡阜东蓬岛。一朝暮夜失通衢，月深云黑山窅窅。远闻豺虎嗥前林，下见虺蛇蟠茂草。平时自爱千金躯，此中生死竟难保。归来紧紧闭柴关，回首旧游心若捣。朝舂粳稻暮烹鸡，馀生誓共妻孥老。黄昏失脚落阶砌，胫骨摧伤增懊恼。咫尺庭前有畏途，何必羊肠与鸟道。
行路难
作者：孙绪
朝代：明

途人尽说途中好，市酒村羹常醉饱。有身何用事犁锄，有钱何地非堂奥。里中游侠闻之喜，耻向丘园坐枯槁。青鞋布袜去如飞，南登匡阜东蓬岛。一朝暮夜失通衢，月深云黑山窅窅。远闻豺虎嘷前林，下见虺蛇蟠茂草。平时自爱千金躯，此中生死竟难保。归来紧紧闭柴关，回首旧游心若捣。朝舂粳稻暮烹鸡，馀生誓共妻孥老。黄昏失脚落阶砌，胫骨摧伤增懊恼。咫尺庭前有畏途，何必羊肠与鸟道。
诞日宿周溪寺
作者：孙绪
朝代：明

石上残经拥绿苔，鲜飙轻露藉疏槐。流光过眼都成幻，逸兴横秋未易裁。释氏当年亲抱送，梵宫今日又重来。凭君莫话悬弧事，一刻谈空万念灰。
谢孟都宪时元四首
作者：孙绪
朝代：明

我爱鲁仲连，气吞天下士。谈笑解纷争，黄金等敝屣。拍天东海波，勇蹈固无怼。九原如可作，执鞭亦何愧。渔阳隔重云，漳河注双泪。淮阴非萧相，竟作逋逃客。世无汾阳王，谁矜李太白。援手坎阱中，寘之云梦泽。勋名登庙堂，休光照简册。感此国士知，一死安足惜。明月游太空，下映漳河水。侯门灯烛光，不照衡茅里。清澈易生辉，秽污难具美。如何鲍叔牙，却荐巾车士。泽州孟夫子，矫矫人中龙。一德濯江汉，万古罗心胸。我本疏狂士，久为贤者容。上书熙帝载，谓我当奋庸。我罪如丘山，我才如菲葑。顾我岂敢当，夫子意则颙。晚岁有甘菊，秋水有芙蓉。翘首望燕蓟，江云千万重。
谢孟都宪时元四首·其一
作者：孙绪
朝代：明

我爱鲁仲连，气吞天下士。谈笑解纷争，黄金等敝屣。拍天东海波，勇蹈固无怼。九原如可作，执鞭亦何愧。渔阳隔重云，漳河注双泪。
谢孟都宪时元四首·其三
作者：孙绪
朝代：明

明月游太空，下映漳河水。侯门灯烛光，不照衡茅里。清澈易生辉，秽污难具美。如何鲍叔牙，却荐巾车士。
谢孟都宪时元四首·其二
作者：孙绪
朝代：明

淮阴非萧相，竟作逋逃客。世无汾阳王，谁矜李太白。援手坎阱中，寘之云梦泽。勋名登庙堂，休光照简册。感此国士知，一死安足惜。
谢孟都宪时元四首·其四
作者：孙绪
朝代：明

泽州孟夫子，矫矫人中龙。一德濯江汉，万古罗心胸。我本疏狂士，久为贤者容。上书熙帝载，谓我当奋庸。我罪如丘山，我才如菲葑。顾我岂敢当，夫子意则颙。晚岁有甘菊，秋水有芙蓉。翘首望燕蓟，江云千万重。
谢安东山
作者：孙绪
朝代：明

松声淅淅水声清，一曲秦筝万古情。自是东山无宦况，非干红粉误苍生。
谢安东山图
作者：孙绪
朝代：明

世人多外慕，江湖忧庙廊。一朝践枢要，手束心徬徨。志累气莫任，力分翮易伤。所以古贤哲，养慧韬锋铓。有目耽林泉，有耳耽丝簧。忽起持大柄，倒景回天光。如发万石弩，直前谁敢当。又如决洪流，惊涛吞大荒。乃知东山谢，志不在红妆。
谢郭巡按楠推荐
作者：孙绪
朝代：明

逢人怕问小山吟，野水沙田自陆沉。风定晚葵还向日，云来高树易成阴。相知常按朱门剑，报国谁同绣斧心。夜据槁梧频引颈，蓟南烟雾望中深。柱史封章贲草莱，渚凫汀鹭共惊猜。松筠苦节霜应识，枯槁经年雨未来。天下澄清先北冀，闽南人物重西台。长安虽近无由到，梦里逢君笑口开。
谢郭巡按楠推荐·其一
作者：孙绪
朝代：明

逢人怕问小山吟，野水沙田自陆沉。风定晚葵还向日，云来高树易成阴。相知常按朱门剑，报国谁同绣斧心。夜据槁梧频引颈，蓟南烟雾望中深。
谢郭巡按楠推荐·其二
作者：孙绪
朝代：明

柱史封章贲草莱，渚凫汀鹭共惊猜。松筠苦节霜应识，枯槁经年雨未来。天下澄清先北冀，闽南人物重西台。长安虽近无由到，梦里逢君笑口开。
赠医士王廷弼
作者：孙绪
朝代：明

古医不可见，世医恒碌碌。方书盈架阁，谁识机与轴。王君飘洒姿，石泉浸寒玉。平生秘异术，一览不复读。晓雨沐杏花，清风荡兰谷。月夜琴数声，永日棋一局。都将国手能，写作阳春曲。我生与君游，弱质藉君育。作诗三致谢，韶光正红绿。
赠卢时赐从事
作者：孙绪
朝代：明

白马金羁气浩然，客衣前日别幽燕。摇摇易水秋风外，窅窅瀛洲夕照边。行人随处问名姓，争识卢家美少年。归来下马拜堂序，邻翁趋走肩相骈。堂上尊翁湖海士，心在山林身在市。汪汪千顷学黄宪，散积千金羞范蠡。昔年坎坷居贫时，英风不为寒饥衰。花径深深閒不扫，手摩孤剑酬相知。鲁朱郭解犹碌碌，肯逐里中游侠儿。晚岁优游单富厚，太虚浮云元未有。燕雀飞飞候帘幕，英贤日日同杯酒。中夜乡闾来叩门，剧孟季心思尚友。蒺藜古道险且艰，独与先公日往还。行辈都抛铛杓外，情好浑如伯仲间。我公弃背三十载，遐想颙颙久未改。号呼昆季告同社，建祠羽禋设脯醢。晨钟暮鼓年复年，音容蚤夜依稀在。时时对我谈旧事，俛首歔欷泪成海。若翁我本兄弟流，南金琼玖何时投。泉台有目终不瞑，半生空自惭箕裘。今日冠裳明昼锦，使我一见开狂眸。数年负歉且自慰，固知善庆恒相俦。酌酒起舞叩玄化，清风习习天悠悠。人生有子在仕版，一身温饱复何求。有官不必居鼎鼐，生儿何必封公侯。一经可教田可植，醉乡何地非良谋。从此斑衣日取乐，人间万变真浮沤。
辋川图为赵明府题
作者：孙绪
朝代：明

辋川庄上王右丞，勋名不惜惜閒情。平生能诗复能画，襟抱直与秋旻清。庄后庄前足野水，游鱼跳掷閒鸥起。落花冉冉夕阳多，曙色溶溶夜山紫。凉风晓月各有情，柳绿桃红春几许。湖海同心有裴孟，休沐联镳自朝市。椒园竹岭动经旬，指点壶觞到尔汝。酣眠未觉早莺啼，树深不碍黄鹂语。生绡险韵任冥搜，丽曲靓妆随处所。一身张弛不关人，千古精英疑未死。世人尚友忆遐踪，坐对残缣如对史。此本摹来若有神，见说瀛东郑宗楚。昔人岂曰非吾曹，昔何太逸今何劳。如今纵有辋川在，簿领束缚谁能逃。李唐爱士惜臣下，礼若相怜恩若借。破轨常宽跅弛材，微瑕恐掩连城价。李白沈酣终不废，杜牧疏狂足叫骂。内直乃至夜延客，警跸亲逢意不讶。岩廊寂寂体常尊，清昼迟迟政多暇。以兹宽裕得胜游，遂使流传作佳话。不独辋川有兹胜，江山随处开图画。假使当年尚严刻，地主戚戚山灵怕。公衙终日惧不免，宁有心情到山舍。苔茵草广谁所赐，国士便须以死谢。安得此语入风谣，直把无为佐玄化。十松居士五柳徒，年来苦被简书拘。家在江东未得去，无言空对辋川图。
辛卯人日
作者：孙绪
朝代：明

春波试暖绿粼粼，泰律初回未浃旬。百代光阴真过客，一年岁序又逢人。杜陵豪句愁仍在，方朔占书迹已陈。残照满庭双袖手，乱鸦声里柳条新。
过杨师文墓
作者：孙绪
朝代：明

四十馀年老友生，独堪羸马过佳城。碧天万里晚风劲，斜日半林秋草平。修短共谁谈物理，踽凉今日见人情。著鞭欲去重回首，辜负山阳夜笛声。
过沙河舟几覆次陈内翰本初韵
作者：孙绪
朝代：明

旧见沙河自坦途，波涛今日胜彭湖。仙舟深愧汉名士，鱼腹将吞楚大夫。笔底咏歌成谩兴，眼前生死未须图。独怜千里高堂上，新寄平安书到无。
送刘子静侍御两淮巡盐
作者：孙绪
朝代：明

孤鹤扬州路，双旌淮水波。风霜看豸史，花柳怨骊歌。夜久江声远，天空月色多。估客俱含笑，豪家柰我何。